title: Negrosinaratti

text: Negrosinaratti ("Pyrrhura melanura") on eteläamerikkalainen papukaija. Sen elinympäristö käsittää Andien rinteitä Kolumbiassa, Ecuadorissa, Perussa ja Luoteis-Brasiliassa. Lajista tunnetaan viisi alalajia. Sen holotyypin kuvaili Johann Baptist von Spix Tabatingasta Rio Solimõesista Brasiliasta 1824.


title: Shinin’ On

text: Shinin' On on yhdysvaltalaisen Grand Funk Railroad -yhtyeen maaliskuussa 1974 julkaistu kahdeksas studioalbumi. Sille sisältyy Yhdysvalloissa listaykköseksi noussut cover ”The Loco-Motion”.


title: Punalakkiaratti

text: Punalakkiaratti ("Pyrrhura rhodocephala") on Länsi-Venezuelassa elävä papukaija. Lajin holotyypin kuvailivat Philip Lutley Sclater ja Osbert Salvin Méridan lähistöltä Venezuelasta 1871.


title: Jouko Vesterlund

text: Jouko Valdemar Vesterlund (s. 1. toukokuuta 1959 Rovaniemi) on entinen suomalainen pikaluistelija. Uransa jälkeen hän on toiminut pikaluisteluvalmentaja.


title: Jouko Vesterlund

text: Vesterlund edusti Suomea Sarajevon 1984 talviolympialaisissa, joissa hän sijoittui 12:nneksi 1 000 metrin ja 17:nneksi 500 metrin kilpailussa. Sprinttereiden MM-kilpailuissa hän sijoittui yhteispisteissä yhdeksänneksi vuonna 1983, 14:nneksi vuonna 1984, 15:nneksi vuonna 1985, 25:nneksi vuonna 1986, 20:nneksi vuonna 1987 sekä 14:nneksi vuonna 1988.


title: Jouko Vesterlund

text: Seuratasolla "Jokke" Vesterlund edusti Lapin Lukkoa, Helsingin Työväen Luistelijoita ja Oulun Tarmoa. Hän voitti sprinttereiden Suomen-mestaruuden vuosina 1983–1988 sekä paransi Suomen-ennätystä 500 metrillä, 1 000 metrillä ja sprinttereiden yhteispisteissä.


title: Jouko Vesterlund

text: Vesterlund toimi TUL:n pikaluistelun päävalmentajana vuosina 1989–1991. Hän on toiminut kansainvälisen liiton (ISU) lähettäjänä vuodesta 2000. Hänet valittiin lähettäjäksi Sotšin olympialaisiin 2014.


title: Luuttujengi tulee

text: Luuttujengi tulee on Dave Lindholmin albumi, joka julkaistiin vuonna 2001. Kaikki albumin kappaleet ovat Lindholmin omia sävellyksiä ja sanoituksia, paitsi ”Pumpulista päivää”, jonka on säveltänyt Selkä ja sanoittanut V. Kietäväinen. Kappale ”Akrobatiaa” on tehty televisiosarjassa Hotelli Sointu.


title: Luuttujengi tulee

text: Albumilla ei esiinny Lindholmin lisäksi muita muusikoita. Lindholm säestää kappaleitaan luuttukitaralla, huuliharpulla, kazoolla, intiaanirummulla ja wok-pannulla. Albumi on äänitetty Seawolf-studioilla kesäkuussa 2001.


title: Punaposkiaratti

text: Punaposkiaratti ("Pyrrhura pfrimeri") on Brasilian keskiosissa Goiásin ja Tocantinsin caatinga-alueella elävä uhanalainen papukaija. Lajin holotyypin kuvaili Alípio de Miranda Ribeiro 1985. Se luokitellaan toisinaan myös raitasuomuaratin alalajiksi.


title: Timo Järvinen

text: Timo Tapani Järvinen (s. 18. marraskuuta 1966 Helsinki) on entinen suomalainen pikaluistelija, joka myöhemmin on toiminut maajoukkuevalmentajana.


title: Timo Järvinen

text: Järvinen edusti Suomea kaksissa olympialaisissa. Calgaryssa 1988 hän sijoittui 17:nneksi 10 000 metrin ja 18:nneksi 5 000 metrin kilpailussa. Albertvillessa 1992 hän oli 21:s 10 000 metrillä ja 32:s 5 000 metrillä. EM-kilpailuissa hän sijoittui yhteispisteissä 12:nneksi vuonna 1989.


title: Timo Järvinen

text: Seuratasolla Järvinen edusti Helsingin Työväen Luistelijoita. Hän voitti yleisluistelijoiden Suomen-mestaruuden vuosina 1990–1995. Hän paransi Suomen-ennätystä 10 000 metrillä (14.25,93) vuonna 1987 ja 3 000 metrillä (4.04,09) vuonna 1992.


title: Timo Järvinen

text: Järvinen on toiminut Suomen Luisteluliiton maajoukkuevalmentajana vuodesta 1998. Hänen isänsä Juhani Järvinen oli pikaluistelun maailmanmestari ja maailmanennätysmies.


title: Sierijärvi

text: Sierijärvi on Rovaniemellä Koskenkylässä sijaitseva järvi. Se sijaitsee autoteitä pitkin n. 16 kilometrin päässä kaupungista. Sierijärvessä on yksi saari, Sierisaari.


title: Raitasuomuaratti

text: Raitasuomuaratti ("Pyrrhura leucotis") on eteläamerikkalainen papukaija. Kaksi alalajia elää Venezuelassa ja yksi Itä-Brasiliassa Bahiasta São Pauloon ulottuvalla alueella. Sen holotyypin kuvaili Heinrich Kuhl Brasiliasta 1820.


title: Esa Puolakka

text: Esa Pekka Puolakka (s. 7. joulukuuta 1958 Pieksämäki) on suomalainen pikaluistelija.


title: Esa Puolakka

text: Puolakka edusti Suomea Lake Placidin 1980 talviolympialaisissa, joissa hän sijoittui 25:nneksi 500 metrin ja 35:nneksi 1 000 metrin kilpailussa. Hän edusti seuratasolla Pieksämäen Veikkoja ja saavutti sprinttereiden yhteispistekilpailussa SM-hopeaa vuonna 1982 sekä SM-pronssia vuonna 1979.


title: Esa Puolakka

text: Puolakka kilpaili myöhemmin kaukalopikaluistelussa ja voitti Suomen mestaruuden 500 ja 1 000 metrillä vuonna 1994 sekä viestissä vuosina 1993 ja 1994. Hän toimi Suomen Luisteluliiton koulutus- ja valmennuspäällikkönä vuosina 1995–1998.


title: Esa Puolakka

text: 2000-luvulla Esa Puolakka on toiminut pikaluisteluvalmennuksen ohella myös jääkiekkovalmennuksessa. Saavutuksina SM-hopeamitalit Espoo Bluesin valmennusryhmässä vuosina 2008 ja 2011.


title: Esa Puolakka

text: Puolakan pojat Markus ja Miro ovat myös pikaluistelijoita, jota Puolakka valmentaa.


title: Araukaria-aratti

text: Araukaria-aratti ("Pyrrhura frontalis") eli aiemmalta nimeltään riograndenaratti on eteläamerikkalainen papukaija. Sen elinympäristö ulottuu Itä-Brasilian Bahiasta Kaakkois-Paraguayhin ja Pohjois-Argentiinaan. Siitä tunnetaan kaksi alalajia. Sen holotyypin kuvaili Louis Jean Pierre Vieillot Espírito Santosta 1985.


title: Beibut Šumenov

text: Beibut Šumenov (, kaz. Бейбіт Шүменов, "Beýbit Şümenov", s. 19. elokuuta 1983 Šymkent, Kazahstanin SNT, Neuvostoliitto) on uransa päättänyt kazakstanilainen raskaan keskisarjan nyrkkeilijä ja entinen WBA-liiton mestari.


title: Beibut Šumenov

text: Šumenov edusti Kazakstania vuoden 2004 kesäolympialaisissa otellen raskaassa keskisarjassa, mutta hän putosi toisella kierroksella hävittyään Ihsan Yildirim Tarhanille.


title: Beibut Šumenov

text: Šumenov siirtyi ammattikehiin vuonna 2007. Vuonna 2008 hän voitti PABA-liiton mestaruuden tyrmäämällä Donnell Wigginsin kaksieräisessä kamppailussa. Vuonna 2009 Šumenov pääsi haastamaan silloisen WBA-liiton mestari Gabriel Campillon, mutta hävisi kaikin tuomariäänin. Vuonna 2010 kaksikko kohtasi uudelleen ja Šumenov voitti ottelun hajaäänituomiolla nousten mestariksi.


title: Beibut Šumenov

text: Šumenov päätti uransa kesäkuussa 2017 silmävamman vuoksi.


title: Anneli Repola

text: Marja Anneli Risku (o.s. Repola, s. 5. maaliskuuta 1954 Seinäjoki) on suomalainen pikaluistelija.


title: Anneli Repola

text: Anneli Repola edusti Suomea Lake Placidin 1980 talviolympialaisissa, joissa hän osallistui kaikille matkoille. Hän sijoittui 15:nneksi 3 000 metrin, 20:nneksi 500 metrin, 21:nneksi 1 500 metrin ja 28:nneksi 1 000 metrin kilpailussa. Yleisluistelun MM-kilpailujen yhteispisteissä hän sijoittui 15:nneksi vuonna 1971. Kaikkiaan hän osallistui MM-kilpailuihin neljä kertaa ja EM-kilpailuihin kerran.


title: Anneli Repola

text: Seuratasolla Repola edusti Seinäjoen Urheilijoita, ja häntä valmensi Aimo Klemetsö. Hän voitti sprinttereiden Suomen-mestaruuden vuosina 1971 ja 1980 sekä yleisluistelijoiden Suomen-mestaruuden vuonna 1980. Hän paransi Suomen-ennätyksiä eri matkoilla ja yhteispisteissä yhteensä 14 kertaa vuosina 1979 ja 1980. Hänestä käytettiin lempinimiä "Ansku" ja "Musta pantteri".


title: Anneli Repola

text: Anneli Repolan tytär Elina Risku on myös pikaluistelija. Elina Risku rikkoi helmikuussa 2011 äitinsä hallussa olleen 30 vuotta vanhan kotimaan ratojen 500, 1 500, 1 000 ja 3 000 metrin matkojen yhteispisteiden Suomen-ennätyksen.


title: These Boots Are Made for Walkin'

text: These Boots Are Made for Walkin' on Lee Hazlewoodin säveltämä ja Nancy Sinatran esittämänä tunnetuksi noussut kappale vuodelta 1966. Sinatran alkuperäinen kappale saavutti julkaisuvuotenaan ykkössijat ainakin Yhdysvalloissa, Britanniassa, Saksassa, Alankomaissa, Singaporessa, Irlannissa, Etelä-Afrikassa, Australiassa, Uudessa-Seelannissa ja Itävallassa.Nyman 1995, s.17-18. Se oli yksi vuoden suurimmista hiteistä, ja singleä myytiin maailmanlaajuisesti yli neljä miljoonaa kappaletta.Nyman 1995, s.17-18. Sittemmin kappaletta on kuultu muun muassa elokuvissa "Full Metal Jacket" ja "Austin Powers – kumma jätkä".


title: These Boots Are Made for Walkin'

text: Nancy Sinatran mukaan Hazlewood olisi kirjoittanut kappaleen alun perin itsensä esitettäväksi, mutta Sinatra oli sitä mieltä, että kappale olisi parempi naisen laulettavana. Sinatran mielestä kappale kuulosti Hazlewoodin laulamana "ilkeältä", mutta hänen itsensä laulamana "seksikkäältä ja söpöltä".


title: These Boots Are Made for Walkin'

text: Pitchfork Media valitsi kappaleen vuonna 2006 "The 200 Greatest Songs of the 1960s" -listallaan sijalle 114.


title: These Boots Are Made for Walkin'

text: Kappaleesta on tehty lukuisia cover-versioita eri musiikkityyleille, tunnetuimpana ehkä Jessica Simpsonin esittämä ja sanoittama versio elokuvan "The Dukes of Hazzard" (2005) soundtrackilla. Suomalaisartisteista englanninkielisen cover-version ovat levyttäneet Marjatta Leppänen (1974) ja PIM-tyttöyhtye (1985).Nyman 1995, s.17-18. Käännösversion ovat julkaisseet Satu Pentikäinen ("Nää buutsit on mun omat", 1984, san. Raul Reiman) ja Anna Hanski ("Saappaat", 1989, san. Jukka Alihanka).Nyman 1995, s.17-18. Olivia Holt teki myös kyseisestä kappaleesta oman versionsa elokuvassa Girls vs Monsters (2012).


title: Slow Ride

text: Slow Ride on rock yhtye Foghatin ehkä tunnetuin kappale. Se julkaistiin yhtyeen albumilla Fool for the City vuonna 1975. Albumin versio kappaleesta kestää 8 minuuttia ja 14 sekuntia, mutta singlejulkaisun pituus on lyhennetty 3 minuuttiin ja 56 sekuntiin. Kappale esiintyy myös videopelissä.


title: Harri Ilkka

text: Harri Juhani Ilkka (s. 23. elokuuta 1970 Lapua) on entinen suomalainen pikaluistelija.


title: Harri Ilkka

text: Ilkka edusti Suomea Albertvillen 1992 talviolympialaisissa, joissa hän sijoittui 26:nneksi 500 metrin ja 34:nneksi 1 000 metrin kilpailussa. Sprinttereiden MM-kilpailuissa hän sijoittui yhteispisteissä 29:nneksi vuonna 1991, 24:nneksi vuonna 1992 sekä 26:nneksi vuonna 1994.


title: Harri Ilkka

text: Seuratasolla "Hapa" Ilkka edusti Seinäjoen Urheilijoita. Hän voitti sprinttereiden Suomen-mestaruuden vuosina 1991, 1992 ja 1994 sekä matkamestaruuden 500 metrillä vuonna 1997. Hän luisteli Suomen-ennätyksen 500 metrillä (37,74) vuonna 1992 ja sprinttereiden yhteispisteissä (152,635) vuonna 1994.


title: Tiana Benjamin

text: Tiana Opium Benjamin (s. 5. lokakuuta 1984 Enfield, Lontoo) on englantilainen näyttelijä. Hän esitti Chelsea Foxia BBC:n saippuasarjassa "EastEnders" vuosina 2006–2010. Hän on esiintynyt myös Angelina Johnsonin roolissa elokuvassa "Harry Potter ja liekehtivä pikari" (2005).


title: Se tulee läpi

text: Se tulee läpi on Heikki Helan toinen sooloalbumi. Se julkaistiin vuonna 1996. Edellisen albumin tapaan tälläkin levyllä suurin osa kappaleista on Helan omia sävellyksiä ja sanoituksia.


title: Se tulee läpi

text: Kappale ”Sota viimeinen” soi Kummeli Stories -elokuvassa lopputekstien aikana.


title: Aleksandr Bortnikov

text: Aleksandr Vasiljevitš Bortnikov () (s. 1951 Perm, Neuvostoliitto) on ollut Venäjän turvallisuuspalvelun FSB:n johtaja 12. toukokuuta 2008 lähtien. Hän toimi Pietarin KGB:ssä vuodesta 1975 ja oli ennen virkaansa nimittämistä taloudellisen turvallisuusneuvoston johtaja. Bornikov on osakkaana Sovkomflotissa, joka vie Venäjän öljyä ja kaasua tankkereilla.


title: Ah ahtaita aikoja

text: Ah, ahtaita aikoja on Viikatteen ensimmäinen single albumilta Marraskuun lauluja I.


title: Ruskosuomuaratti

text: Ruskosuomuaratti ("Pyrrhura calliptera") on Kolumbian Andien itärinteillä elävä papukaija. Lajin holotyypin kuvailivat François Victor Masséna ja Charles de Souancé Kolumbiasta 1854.


title: Rämeikköaratti

text: Rämeikköaratti ("Pyrrhura perlata") on eteläamerikkalainen papukaija. Sen elinympäristö käsittää Brasilian keskiosia Parásta Amazonasille ja Mato Grossoon, sekä Pohjois-Bolivian. Lajin holotyypin kuvaili Johann Baptist von Spix Amazonin rannoilta 1824.


title: The Meanest of Times

text: The Meanest of Times on Dropkick Murphysin kuudes albumi. Se julkaistiin 17. syyskuuta 2007.


title: The Meanest of Times

text: Albumi debytoi Yhdysvalloissa Billboard 200 -listan sijalla 20.


title: Santamartanaratti

text: Santamartanaratti ("Pyrrhura viridicata") on Kolumbiassa Sierra Nevada de Santa Martan alueella elävä papukaija. Lajin holotyypin kuvaili Walter Edmond Clyde Todd San Lorenzosta Santa Martasta 1913.


title: Harald Treutiger

text: Harald Treutiger (s. 5. kesäkuuta 1956 Göteborg) on ruotsalainen juontaja. Hän on juontanut muun muassa ruotsalaista versiota brittiläisestä tositelevisiosarjasta "Expedition Robinson" ("Suomen Robinson" Suomessa). Hän myös juonsi Eurovision laulukilpailun 1992 yhdessä Lydia Cappolicchionin kanssa.


title: Goodnight Nurse

text:
Goodnight Nurse on uusiseelantilainen pop-punkyhtye. Se perustettiin vuonna 2005.
Yhtyeen kokoonpanoon kuuluvat laulaja Joel Little, kitaristi Sam McCarty sekä basisti Rowan Crowe ja rumpali Jaden Parkes, jotka laulavat taustoja.


title: Goodnight Nurse

text: Yhtyeen ehkä tunnetuin kappale on "My Only", joka on EA:n NHL 07 -jääkiekkopelin soundtrackissa.


title: Goodnight Nurse

text:
Goodnight Nursen debyyttialbumi "Always And Never" myi kultaa viikossa julkaisun jälkeen. Albumilta julkaistiin kuusi singleä: "Loner", "Going Away", "Taking Over", "Our Song", "Death Goes To Disco" ja "My Only". Kappale My Only on NHL07 jääkiekkopelissä.
Vuonna 2008 valmistui Goodnight Nursen toinen studioalbumi "Keep Me On Your Side". Albumi oli yhtä suosittu kuin edeltäjänsä. Albumin ensimmäinen single "Night" julkaistiin iTunesin kautta Australiassa ja Uudessa-Seelannissa 8. helmikuuta 2008.


title: Taina Nyberg

text: Taina Nyberg on suomalainen urheilutoimittaja. Hän on työskennellyt uutisankkurina Nelosen urheilu-uutisissa ja toimittajana "Studio"-ohjelmassa Nelonen Pro 2 -kanavalla. Keväällä 2013 hän juonsi myös MTV3:n "Junioriliiga"-ohjelmaa. Aiemmin hän on ollut toimittajana Radio Keski-Suomessa, TV Jyväskylässä ja Ylen "Hot Sport" -ohjelmassa. Hän on ollut mukana kilpailijana myös "Suomen Pelkokerroin" -ohjelmassa vuonna 2009.


title: Taina Nyberg

text: Nyberg on kirjoittanut ylioppilaaksi Voionmaan urheilulukiosta 1999 ja valmistunut tradenomiksi Jyväskylän ammattikorkeakoulusta 2005. Ennen Nelosen urheiluankkurin pestiä hänet tunnettiin muun muassa Radio Keski-Suomen Safiirista ja Tainan Stepbailuista, TV-Jyväskylän Nettitoiveista ja Ylen Hot Sport-ohjelmasta. Nyberg oli pitkään naimisissa Ylen urheilutoimittajan Anssi Nybergin kanssa. Pari erosi vuonna 2008.


title: Joel Little

text: Joel Little on uusiseelantilaisen pop-punkyhtyeen Goodnight Nursen laulaja. Little perusti yhtyeen vuonna 2001.


title: Alex Proyas

text: Alexander ”Alex” Proyas (s. 23. syyskuuta 1963 Kairo) on australialainen elokuvaohjaaja, -tuottaja ja -käsikirjoittaja. Hänet tunnetaan erityisesti fantasia- ja tieteiselokuvistaan.


title: Alex Proyas

text: Alex Proyas syntyi kreikkalaisten vanhempien lapsena Egyptissä. Perhe muutti Australiaan, kun Alex oli kolmivuotias. Hän opiskeli elokuvakoulussa ja muutti Los Angelesiin Yhdysvaltoihin luodakseen uraa elokuva-alalla. Aluksi hän ohjasi mainoksia ja musiikkivideoita.


title: Alex Proyas

text: Proyasin esikoisohjaus oli pienimuotoinen, palkittu tieteisjännityselokuva "Spirits of the Air, Gremlins of the Clouds" (1989). Seuraava ohjaustyö herätti jo huomiota: "Crow" vuonna 1994. Elokuva sai traagista lisäväriä, kun pääosan esittäjä Brandon Lee kuoli kuvauksissa tapaturmaisesti kahdeksan päivää ennen niiden päättymistä.


title: Alex Proyas

text: Vuonna 1998 Proyas ohjasi synkkäsävyisen tieteiselokuvan "Dark City". Toisin kuin "Crow", se ei menestynyt teatterikierroksella, vaikka saikin useita palkintoja ja nauttii tiettyä kulttimainetta. Elokuvasta julkaistiin ohjaajan versio vuonna 2008.


title: Alex Proyas

text: Tieteiselokuva "I, Robot" (2004) perustuu löyhästi Isaac Asimovin novellikokoelmaan. Pääosassa nähtiin Will Smith, ja teatterikierroksella elokuva menestyi hyvin, vaikka se saikin ristiriitaisia arvioita. Seuraavaksi Proyas ohjasi elokuvan "Tieto" (2009), jonka pääosassa oli Nicolas Cage.


title: Alex Proyas

text: "Tiedon" jälkeen Proyasin oli tarkoitus ohjata John Miltonin eepokseen "Kadotettu paratiisi" perustuva elokuva, jonka pääosaan valittiin Bradley Cooper. Tuotantoyhtiö Legendary Pictures hylkäsi kuitenkin projektin vuonna 2012 ennen kuvausten alkua, kun budjettia ei saatu karsittua riittävästi.


title: Alex Proyas

text: Proyasin seuraava toteutunut elokuva oli muinaiseen Egyptiin sijoittuva "Gods of Egypt", joka sai ensi-iltansa helmikuussa 2016.


title: Joshua Clottey

text: Joshua Clottey (s. 1977 Accra, Ghana) on ghanalainen ammattilaisnyrkkeilijä ja entinen IBF-liiton välisarjan maailmanmestari.


title: Joshua Clottey

text: Vuonna 1995 ammattilaisuransa aloittanut Clottey pääsi iskemään marraskuussa 1999 Carlos Baldomiria vastaan WBC-liiton välisarjan international-tittelistä Lontoossa. Hän johti ottelua pisteissä 10 erän jälkeen, mutta joutui lopulta diskatuksi 11. erässä puskemisen takia. Seuraavassa ottelussaan vuonna 2001 hän voitti välisarjan Afrikan mestaruuden 10. erän teknisellä tyrmäyksellä Ike Obia vastaan.


title: Joshua Clottey

text: Oteltuaan jonkin aikaa kotimaassaan Ghanassa Clottey siirtyi Yhdysvaltoihin. Heinäkuussa 2004 hän voitti Yhdysvaltain välisarjan mestaruuden viidennen erän teknisellä tyrmäyksellä Christopher Henrystä. Joulukuussa 2005 hän voitti WBC-liiton ylemmän välisarjan "Continental Americas" -tittelin täydet 10 erää kestäneessä ottelussa Marcos Primeraa vastaan. Seuraavan vuoden heinäkuussa hän kohtasi Richard Gutierrezin IBF-liiton välisarjan intercontinental-titteliottelussa ja voitti 12-eräisen ottelun tuomareitten enemmistöpäätöksellä.


title: Joshua Clottey

text: 12. joulukuuta 2006 Clottey pääsi vihdoin maailmanmestaruusotteluun, kun hän kohtasi WBO:n välisarjan mestarin Antonio Margariton. Ottelu kesti täydet 12 erää, mutta Margarito tuomittiin voittajaksi kaikin tuomariäänin. Seuraavassa ottelussa heinäkuussa 2007 Clottey voitti 10-eräisessä ottelussa entisen kevytsarjan maailmanmestarin Diego Corralesin, joka kuoli kuukauden kuluttua ottelusta.


title: Joshua Clottey

text: Voitettuaan Shamone Alvarezin joulukuussa 2007 pääsi hän uudelleen iskemään maailmanmestaruudesta. Elokuussa 2008 käydyssä ottelussa panoksena oli avoimena ollut IBF-liiton välisarjan mestaruus ja vastassa Zab Judah. Clottey voitti ottelun johdettuaan kaikkien tuomareitten pistekorteissa kun ottelu keskeytettiin yhdeksännessä erässä Judahin saatua vamman silmäänsä.


title: Joshua Clottey

text: Viimeisimmässä ottelussaan Clottey kohtasi Miguel Cotton WBO-liiton välisarjan mestaruusottelussa. Hän kävi kanveesissa jo ensimmäisessä erässä, mutta ottelu oli hyvin tasainen ja kesti täyden ajan. Cotto julistettiin lopulta voittajaksi tuomarien hajaäänituomiolla.


title: Joshua Clottey

text: Seuraavassa ottelussaan Clottey kohtaa Manny Pacquiaon WBO-liiton välisarjan MM-ottelussa 13. maaliskuuta 2010.


title: Đông Nam Bộ

text:
Đông Nam Bộ (Kaakkoisalue) on yksi Vietnamin kahdeksasta epävirallisesta suuralueesta. Alue muodostuu seitsemästä maakunnasta ("tinh") Bà Rịa-Vũng Tàu, Bình Dương, Bình Phước, Bình Thuận, Đồng Nai, Ninh Thuận, Tây Ninh ja niiden lisäksi siihen kuuluu maakuntiin rinnastettava Hồ Chí Minhin kaupunki (entinen Saigon) Huhtikuussa 2009 alueella oli yhteensä 16 miljoonaa asukasta.
Đông Nam Bộhon kuuluvat eteläisen alangon osat Mekongin suiston pohjoispuolella.
Suurimmista kaupungeista Biên Hòa on kasvanut kiinni Hồ Chí Minhin kaupunkiin. Vũng Tàu on tärkeä öljynjalostuskeskus. Tây Ninhissä syntyi synkretistinen uskonnollinen liike Cao Đài. Toinen alueen tunnettu paikka on Củ Chi -tunnelit joissa vietnamilaiset piileksivät Vietnamin sodan aikana.
Alueella on neljä kansallispuistoa. Cát Tiênin kansallispuisto on Vietnamin laajin suojeltu alankoalueiden sademetsä ja siellä elää vielä sarvikuonoja. Côn Đảon kansallispuistossa rannikolla suojellaan merikilpikonnia, merilehmiä ja koralliriuttoja. Lò Gò Xa Mátin kansallispuistossa on monenlaisia apinoita. Bù Gia Mậpin kansallispuistossa elää monia uhanalaisia eläimiä, mahdollisesti myös tiikereitä.


title: U-99 (1940)

text:
U-99 oli Saksan laivaston VIIB-luokan sukellusvene toisessa maailmansodassa. Palveluksensa aikana "U-99" teki kahdeksan taistelupurjehdusta, joiden aikana alus upotti 35 kauppalaivaa yhteensä 198 218 rekisteritonnia sekä kolme tukilaivaa (46 440 rekisteritonnia). Sukellusvene myös vaurioitti viittä kauppalaivaa (37 965 grt) sekä valtasi yhden 2 136 rekisteritonnin aluksen.
Alus tilattiin 15. joulukuuta 1937 Friedrich Krupp Germaniawerft AG:lta Kielistä ja sen köli laskettiin 31. maaliskuuta 1939. Alus laskettiin vesille 12. maaliskuuta 1940 ja se otettiin palvelukseen 18. huhtikuuta ensimmäisenä komentajanaan Otto Kretschmer.


title: U-99 (1940)

text: "U-99" liitettiin palvelukseen otettaessa 7. Sukellusvenelaivueeseen, jonka kotisatamana oli aluksi Kiel ja myöhemmin St. Nazaire. Alus oli huhtikuusta kesäkuuhun 1940 koulutettavana.


title: U-99 (1940)

text: "U-99" lähti 18. kesäkuuta merelle Kielistä. Alus joutuu taisteluristeilijä Scharnhorstin Arado Ar-86 kellukekoneen maaliksi sen luultua alusta brittiläiseksi. Pari päivää myöhemmin alus joutui kahden lentokoneen maalitauluksi vaurioituen lievästi. Purjehdus päättyi 25. kesäkuuta Kieliin.


title: U-99 (1940)

text: "U-99" lähti 27. kesäkuuta merelle Wilhelmshavenista. Aluksen partioalueeksi oli määrätty Irlannin lounaispuoliset merialueet. Alus joutui 29. kesäkuuta Saksan ilmavoimien lentokoneen hyökkäyksen kohteeksi. Hätäsukelluksessa alus sai pohjakosketuksen vaurioituen lievästi. Alus palasi 21. heinäkuuta Lorientiin. Partiomatkan aikana alus upotti kuusi alusta ja valtasi seitsemännen.


title: U-99 (1940)

text: "U-99" lähti 25. heinäkuuta merelle Lorientista partioidakseen Pohjois-Atlantin saattuereiteillä. Matkan aikana alus upotti neljä ja vaurioitti kolmea kauppalaivaa. Alus palasi 5. elokuuta satamaan.


title: U-99 (1940)

text: "U-99" lähti 4. syyskuuta merelle Lorientista partioidakseen Pohjois-Atlantin saattuereitillä. Matkan aikana alus upotti seitsemän kauppalaivaa. Alus palasi 25. syyskuuta satamaan. Se vaurioitui 27. syyskuuta lievästi ilmahyökkäyksessä satamaan.


title: U-99 (1940)

text: "U-99" lähti 13. lokakuuta merelle Lorientistä partioidakseen Britannian lounaisen reitin alueella. Matkan aikana alus upotti kuusi ja vaurioitti yhtä alusta saattueesta SC-7. Alus palasi 22. lokakuuta satamaan.


title: U-99 (1940)

text: "U-99" lähti 30. lokakuuta merelle Lorientista partioidakseen samalla alueella kuin edellisellä matkallaan. Matkan aikana alus upotti kaksi kauppalaivaa sekä kaksi aseistettua kauppalaivaa (). Alus palasi 8. marraskuuta satamaan.


title: U-99 (1940)

text: "U-99" lähti 27. marraskuuta merelle Lorientisa partioidakseen Pohjois-Atlantin saattuereiteillä. Matkan aikana alus upotti neljä rahtilaivaa. Se palasi 12. joulukuuta satamaan.


title: U-99 (1940)

text: "U-99" lähti 22. helmikuuta 1941 merelle Lorientista partioidakseen Pohjois-Atlantin saattuereiteillä. Matkan aikana alus upotti kahdeksan rahtilaivaa. Alus joutui hyökkäyksen kohteeksi vaurioituen pahoin, minkä vuoksi se joutui antautumaan. Aluksen miehistöstä sai surmansa kolme henkeä.


title: Major League Baseball -kausi 2009

text: Runkosarjan ensimmäinen ottelu oli 5. huhtikuuta pelattu Philadelphia Phillies – Atlanta Braves ja viimeinen 6. lokakuuta pelattu Minnesota Twinsin ja Detroit Tigersin välinen ylimääräinen ottelu, jossa joukkueet ratkaisivat American Leaguen (AL:n) Central Divisionin mestaruuden. Uusintaottelu oli pelattava, koska 162 ottelun jälkeen molemmilla joukkueilla oli 86 voittoa, jolla joukkueet jakoivat divisioonansa kärkipaikan. Uusintaottelu venyi 12. vuoropariin ja päättyi Twinsin voittoon 6–5.


title: Major League Baseball -kausi 2009

text: Liigojen välinen tähdistöottelu pelattiin 14. heinäkuuta Busch Stadiumilla St. Louisissa ja tämän ottelun AL voitti 4–3. Voitto takasi AL-joukkueelle kotiedun World Seriesiin. Runkosarjan kohokohtia oli St. Louis Cardinalsin ykkösen Albert Pujolsin vahvat otteet: koko MLB:n kausitilastossa hän oli paras sekä kunnareissa että tuoduissa juoksuissa ja lisäksi jakoi lyötyjen juoksujen kärkisijaa yhdessä Prince Fielderin ja Ryan Howardin kanssa. Chicago White Soxin aloitussyöttäjä Mark Buehrle pelasi täydellisen pelin (jossa syöttäjä pelaa ottelun alusta loppuun eikä yksikään vastustajan pelaaja selviä juoksijaksi kenttäpesälle mistään syystä koko ottelun aikana) 23. heinäkuuta Tampa Bay Raysia vastaan. Kyseessä oli koko MLB:n historian 16. täydellinen peli, kukaan ei ole kyennyt suoritukseen useammin kuin kerran.


title: Major League Baseball -kausi 2009

text: Kauden Most Valuable Player -palkinnon AL:ssa sai Minnesota Twinsin sieppari Joe Mauer ja National Leaguessa Albert Pujols. Parhaalle syöttäjälle myönnettävän Cy Young -palkinnon AL:ssa sai Kansas City Royalsin Zack Greinke ja NL:ssa San Francisco Giantsin Tim Lincecum.


title: Major League Baseball -kausi 2009

text: † = 11 vuoroparia


title: Major League Baseball -kausi 2009

text: † = 13 vuoroparia


title: Major League Baseball -kausi 2009

text: ‡ = 11 vuoroparia


title: Major League Baseball Postseason 2009

text: MLB:n postseason 2009 käynnistyi 7.10.2009 ja päättyi 4.11.2009. MLB:n historiassa aiemmin vain kerran postseason on venynyt marraskuulle. Tämä tapahtui kaudella 2001, jolloin kauteen tuli katkos, syynä olivat 11.9. terroristi-iskut.


title: Major League Baseball Postseason 2009

text: MLB:n postseasoniin selviää kahdeksan joukkuetta, neljä molemmista liigoista: kunkin divisioonan voittaja sekä molempien liigojen paras toiseksi sijoittunut, joka saa postseasoniin ns. villi kortti -paikan. Postseason pelataan kolmivaiheisena. Ensimmäinen kierros on League Division Series (ADLS, NDLS) jossa MLB:n sääntöjen mukaisesti parhaan tuloksen tehnyt joukkue kohtaa villi kortti -joukkueen ja toiseen pariin tulee kaksi muuta divisioonavoittajaa ellei parhaan tuloksen tehnyt joukkue ja villi kortti -joukkue kuulu samaan divisioonaan. Jälkimmäinen ehto toteutui tällä kertaa molemmissa liigoissa joten ALDS:ssä New York Yankees kohtasi Minnesota Twinsin, toisen parin ollessa Los Angeles Angels of Anaheim – Boston Sox, NLDS-parit olivat Los Angeles Dodgers – St. Louis Cardinals ja Philadelphia Phillies – Colorado Rockies. LDS-sarjat pelataan "paras viidestä" -menetelmällä.


title: Major League Baseball Postseason 2009

text: MLB:n postseasonin toinen kierros on League Championship Series, jossa LDS-sarjojen voittajat kohtaavat toisensa "paras seitsemästä" -menetelmällä. Sarjojen voittajat voittavat liigansa "pennant":in ja kohtaavat toisensa MLB:n postseasonin kolmannella kierroksella, World Series:ssä joka niin ikään pelataan "paras seitsemästä" -menetelmällä.


title: Major League Baseball Postseason 2009

text:
7.10.2009 Yankee Stadium
9.10.2009 Yankee Stadium
11.10.2009 HHH Metrodome
8.10.2009 Angel Stadium


title: Major League Baseball Postseason 2009

text:
9.10.2009 Angel Stadium
11.10.2009 Fenwey Park
Sarjassa pelasi muutama aikamme huomattavimmista ja tunnetuimmista MLB-pelaajista kuten Cardinalsin ykkönen Albert Pujols, jota aivan yleisesti on viime vuosina pidetty parhaana baseball-pelaajana. Kaudella 2009 Pujols löi eniten kunnareita ja toi eniten juoksuja koko MLB:ssä sen lisäksi että hän jakoi kärkisijaa kahden muun pelaajan kanssa lyötyjen juoksujen tilastossa. Dodgersin tunnetuin pelaaja oli persoonallinen vasen takakenttämies Manny Ramirez, jonka taidot etenkin sisäpelissä voimalyöjänä on yleisesti tunnustettu. Runkosarjan aikana Ramirez joutui kärsimään 50 ottelun pelikiellon annettuaan positiivisen näytteen. Cardinalsilla oli myös ahkerasti kunnareita lyövä vasen takakenttämies Matt Holliday, kun taas Dodgersilla vaarallista tulivoimaa Ramirezin ohella voitiin odottaa kahdelta muulta takakenttäpelaajalta, Matt Kempiltä ja Andre Ethieriltä. Syöttäjissä edun laskettiin olevan Cardinalsilla sillä joukkueen aloitussyöttäjistä sekä Chris Carpenterilla että Adam Wainwrightillä laskettiin olevan hyviä mahdollisuuksia saada kauden 2009 NL:n Cy Young -palkinto, heidän lisäkseen Joel Pineiro oli pelannut vakuuttavan hyvän kauden. Dodgersin parhaana syöttäjänä pidetty Chad Billingsley oli toipumassa loukkaantumisesta eikä hänen terveydentilastaan ollut täysiä takeita joten päävalmentaja Joe Torre aikoi ottaa Billingsley peliin aikaisintaan sarjan mahdollisessa neljännessä ottelussa. Torre päättikin laittaa avauspeliin uransa parhaan kauden pelanneen veteraanisyöttäjä Randy Wolfin. Syöttäjäasetelmia toki kompensoi se että Dodgersin vaihtosyöttäjiä ja etenkin kolmikkoa Hong-Chih Kuo, George Sherrill, Jonathan Broxton pidettiin ehkä koko MLB:n parhaana vaihtosyöttäjäkolmikkona.


title: Major League Baseball Postseason 2009

text: 7.10.2009 Dodger Stadium


title: Major League Baseball Postseason 2009

text:
Aloitussyöttäjinä Dodgers Randy Wolf, Cardinals Chris Carpenter
Dodgers-aloittaja Randy Wolfin ilta ei alkanut parhaalla mahdollisella tavalla sillä kolmen Cardinals-lyöjän jälkeen hänellä oli ympärillään paloton ajolähtö ja lyömässä Matt Holliday. Albert Pujolsin Wolf oli joutunut tarkoituksella kävelyttämään ykköselle takapesien tultua täyteen Brendan Ryanin vasemmalle lyömällä maalyönnillä. Hollidayn Wolf selvitti strikeoutiin ja sai Yadier Molinan lyömään tarvitsemansa tuplapalot, mutta välissä Ryan Ludwick ehti iskeä Cardinalsille johtojuoksun nostollaan kakkospesän taakse, jota vahti Ronnie Belliard ei saanut kopattua. Tasoittavalla Rafael Furcal avasi singlellä ja Matt Kemp pamautti isännät vuorostaan johtoon homerilla. Wolf joutui vaihtoon jo 3,2 vuoron jälkeen (2 juoksua, 6 H, 5 v, 2 K), tässä vaiheessa Dodgers johti 3-1 Casey Blaken kotiutettua kolmannessa Andre Ethierin kovalla maalyönnillä, jonka Mark DeRosa sai vaivoin katkaistua, mutta palojen teko jäi haaveeksi. Vieraiden ässäsyöttäjä Chris Carpenter ei ollut parhaimmillaan ja Dodgers-miehiä vilisi pesillä kaikkiaan 13 hänen viidessä vuorossaan. Viidennessä loistavasti pelannut kärki Furcal taisteli 11 syötön lyöntivuoron, viimeisellä niistä hän iski uhrauskopin kotiuttaen Belliardin, lukemiksi 4-2. Kuudennessa Dodgers lisäsi juoksutiliään Carpenterin tilalle tulleen Kyle McClellanin osuttua ajotilanteessa syötöllään Russel Martiniin. Dodgersin bullpen hoiti 5,1 vuoron urakkansa lähes kolhuitta, vasta viimeisessä kahdella palolla Mark DeRosa kotiutti tuplalla Ludwickin lopettaja Jonathan Broxtonia vastaan.


title: Major League Baseball Postseason 2009

text: 8.10.2009 Dodger Stadium


title: Major League Baseball Postseason 2009

text:
Aloitussyöttäjinä Dodgers Clayton Kershaw, Cardinals Adam Wainwright
Jep jep. Adam Wainwright syötti kahdeksan vuoroa (3 hittiä, 1 vapaa, 7 K) ja antoi vain yhden juoksun, kunnarin Dodgersin kolmoselle Andre Ethierille neljännessä. Matt Hollidayn toisen vuoron kunnari ja Colby Rasmusin seitsemännessä keskelle takaseinään lyömä, Mark DeRosan kotiuttanut tupla olivat isäntien aloittajan Clayton Kershaw'n (6,2 vp, 2 j, 9 H, 1 v, 4 K) miinukset. Dodgers-ulkokenttä pelasi hienosti yhteen tuossa jälkimmäisessä tilanteessa polttaen kolmoselle heitolla yrittäneen Rasmusin ja estäen siten lisävahingot. Siispä viimeiseen vuoroon lähdettiin Cardinals-johdoin 2-1. Dodgers-päävalmentaja Joe Torre pelasi rohkeasti ja käytti onnistuneesti lopettajansa Jonathan Broxtonin jo kahdeksannessa Cardsin teholyöjiä Pujols ja Holliday vastaan. Joukkue näytti kuitenkin menettävän pelin, kun St. Louisin lopettaja Franklin hankki palot viimeisen tasoittavan aloittaneesta Ethieristä ja Manny Ramirezista. Myös seuraavana lyöneen James Loneyn isku kantoi kevyesti vasemmalle Hollidaylle kopiksi, mutta tapahtui jotain käsittämätöntä. Holliday ilmeisesti hukkasi pallon hetkeksi, eikä oikein osannut päättää kummin päin räpylänsä laittaisi ja ottelun päättävän palon koppaisi, niinpä peliväline lopulta leijaili hänen syliinsä pudoten kenttään. Loney kipitti kakkoselle ja tilalle Torre vaihtoi juoksijaksi Juan Pierren.


title: Major League Baseball Postseason 2009

text: Tasoissa olevan sarjan ja St. Louisiin siirtymisen sijasta Dodgers sai uuden mahdollisuuden niin lahjoitettuna kuin olla ja voi. Seuraavaksi Casey Blake selvitti itsensä vapaalla ykköselle jäätyään ensin laskussa taakse 1-2, sitten Ronnie Belliard vetäisi keskelle väliin ja tasoitti ottelun. Etupesien ollessa täynnä lyömään sieppari Russell Martin. Hänen lyöntivuorollaan Cardinals-virkaveli Yadier Molinalle sattui virhe, eli syöttö karkasi ja takapesät sillä täyteen. Martinille vapaa, ja ajolähdöt numerolle yhdeksän eli syöttäjä Sherrillille. Tietysti tilalle vaihtolyöjä, Mark Loretta, joka oli urallaan 0/15 Franklinia vastaan. Mies oli tietoinen tilastostaan, mutta onnistui polttolinjan ylityksessä ja keskelle kenttää pudonnut lyönti voitti pelin Dodgerseille. Joukkue on kohdannut St. Louisin kaksi parasta aloittajaa (Carpenterin sekä Wainwrightin) ja johtaa sarjaa 2-0, eli sillä on kolme katkopalloa viimeisestä 12 ottelusta kymmenen hävinnyttä Cardinalsia vastaan.


title: Major League Baseball Postseason 2009

text: 10.10.2009 Busch Stadium


title: Major League Baseball Postseason 2009

text:
Aloitussyöttäjinä Cardinals Joel Pineiro, Dodgers Vicente Padilla
Sarjan kolmannessakin ottelussa Cardinalsilla piti olla etua aloitussyöttäjästä, mutta vielä elokuussa ilman seuraa ollut Vincente Padilla piti Cardsin juoksuitta seitsemän vuoroparin ajan. Dodgers sai avausjuoskun Manny Ramirezin tuplalla ensimmäisessä, Matt Kempin tuodessa juoksun. Kolmannessa vuoroparissa tuli kaksi juoksua lisää Andre Ethierin lyödessä kaksi juoksua tuoneen kunnarin ja neljännessä Rafael Furcal juoksuttaessa Ronnie Belliardin kotipesään singellä. Seitsemännessä vuorossa tilanne muuttui jo lukemiin 0-5 Manny Ramirezin lyödessä ottelun toisen juoksunsa. Kun Dodgers otti Padillan pois, Cards sai kavennettua juoksulla Albert Pujolsin singlellä kahdeksannessa mutta tämä jäi ottelun päätöslukemiksi.


title: Major League Baseball Postseason 2009

text: Sarjaan jopa suosikkeina lähteneen Cardinalsin pudotuspelit jäivät lyhyiksi, otteet eivät olleet jatkopelitasolla. Aloittajista Wainwright hoiti toisen pelin hyvin, mutta sen joukkue möhli yhdeksännen tasoittavalla, kahdessa muussa pelissä Dodgers pääsi juhlimaan sisällä. Kun kalifornialaisten syöttäjäosasto sai runkosarjan lopussa otteensa hukanneet Cardinalsin moukaroijat pidettyä pihdeissään, ei enempää tarvittukaan.


title: Major League Baseball Postseason 2009

text: Phillies ja Rockies kohtasivat NLDS:ssä kaudella 2007 jolloin Rockies voitti sarjan 3-0. Tuolloin joukkueet tekivät yhteensä 24 juoksua kolmessa ottelussa, mutta nyt ennakoitiin että juoksuja ei nähtäisi niin paljon johtuen joukkueiden vahvoista syöttäjistä. Philliesin rotaatioon kuului ensiksikin viime kauden postseason-sankari, sekä NLCS:n että World Seriesin MVP-palkinnot saanut Cole Hamels. Tämän lisäksi, Phillies hankki kesken kauden 2009 joukkueeseen kaksi Cy Young -palkinnon voittanutta aloitussyöttäjää, Cliff Leen sekä Pedro Martinezin. Rockies puolestaan oli MLB:n ainoa joukkue jolla oli viisi aloitussyöttäjää jotka onnistui kauden 2009 runkosarjassa kirjauttamaan tililleen vähintään kymmenen voittoa. Joukkueiden vaihtosyöttäjiä vertailtaessa katsottii että etu olisi Rockiesin sillä sen lopettaja Huston Street oli onnistunut kauden aikana saamaan 35 talletusta 37:ssä yrityksessään. Philliesin lopettajan Brad Lidgen kausi oli sujunut vaisusti sillä hän oli 11 kertaa epäonnistunut talletuksessa runkosarjan aikana. Sisäpelejä vertailtaessa voitiin todeta molempien joukkueiden olevan tulivoimaisia: Phillies teki runkosarjassa 820 juoksua ja 224 kunnaria ollen molemmissa tilastoissa NL:n paras, Rockiesilla vastaavat lukemat oli 804 juoksua, 190 kunnaria: molemmissa kategorioissa Rockies oli NL:n toiseksi paras.


title: Major League Baseball Postseason 2009

text:
7.10.2009 Citizens Bank Park
8.10.2009 Citizens Bank Park
11.10.2009 Coors Field
12.10.2009 Coors Field
16.10.2009 Yankee Stadium
17.10.2009 Yankee Stadium
19.10.2009 Angel Stadium
20.10.2009 Angel Stadium
22.10.2009 Angel Stadium
25.10.2009 Yankee Stadium
15.10.2009 Dodger Stadium
16.10.2009 Dodger Stadium
18.10.2009 Citizens Bank Park
19.10.2009 Citizens Bank Park
21.10.2009 Citizens Bank Park
28.10.2009 Yankee Stadium
29.10.2009 Yankee Stadium
31.10.2009 Citizens Bank Park
1.11.2009 Citizens Bank Park
2.11.2009 Citizens Bank Park
4.11.2009 Yankee Stadium


title: Laivasto tanssii

text: Laivasto tansii ("Follow the Fleet") on Mark Sandrichin ohjaama yhdysvaltalainen musiikkielokuva vuodelta 1936. Elokuva pohjautuu Hubert Osbornen näytelmään "Shore Leave".


title: Nainen ei armoa antanut

text: Nainen ei armoa antanut ("The Little Foxes") on William Wylerin ohjaama yhdysvaltalainen elokuva vuodelta 1941. Se pohjautuu Lillian Hellmanin 1939 kirjoittamaan näytelmään "The Little Foxes".


title: Nainen ei armoa antanut

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Nainen ei armoa antanut

text: Bette Davis näyttelee elokuvassa Regina Giddensiä, joka pyrkii tekemään sovinnon aviomiehensä Horacen (Herbert Marshall) kanssa, pystyäkseen lainaamaan veljilleen rahaa puuvillakutomon aloittamiseen. Tämän epäonnistuttua Regina pyrkii naittamaan tyttärensä Alexandran (Teresa Wright) veljenpoikansa Leon (Dan Duryea) kanssa, päästäkseen sitä kautta käsiksi miehensä rahoihin. Myös tämä epäonnistuu ja Leon isä Oscar (Carl Benton Reid) painostaa poikansa varastamaan perheyritykseltä joukkovelkakirjoja. Regina yrittää kiristää veljiään varkaudella, mutta tämäkin suunnitelma kariutuu.


title: Nainen ei armoa antanut

text: Elokuvan kohtaus, jossa Horace Giddens saa sydänkohtauksen, ja hänen vaimonsa kieltäytyy antamasta hänelle lääkettä, aiheutti ongelmia sensuurin kanssa, sillä Regina Giddensin koettiin käytännössä selvinneen murhasta. Sensorit kuitenkin päättivät Reginan saaneen riittävän rangaistuksen, kun hänen tyttärensä karkaa avioituakseen lehtimiehen kanssa.


title: Robert L. Reymond

text: Robert L. Reymond (30. lokakuuta 1932 – 20. syyskuuta 2013) oli reformoitu teologi ja systemaattisen teologian professori Knox Theological Seminary -oppilaitoksessa. Hän suoritti B.A.-, M.A.- ja Ph.D.-tutkinnot Bob Jonesin yliopistossa. Hänen tunnetuimmat kirjansa olivat "New Systematic Theology of Christian Faith" (1998) ja "Jesus Divine Messiah" (2003). Hän oli myös supralapsarianismin kannattaja.


title: Jousiorkesteri

text: Jousiorkesteri on jousisoittimista koostuva orkesteri. Se koostuu yleensä seuraavista soitinryhmistä: ensimmäiset ja toiset viulut, alttoviulut, sellot ja kontrabassot.


title: Jousiorkesteri

text: Jousiorkesterille on olemassa sekä alun perin sille sävellettyjä että sovitettuja teoksia. Eräitä teoksia, joissa jousiorkesteria on käytetty, ovat:


title: Patrick Liewig

text: Patrick Liewig (s. 4. lokakuuta 1950) on ranskalais-sveitsiläinen jalkapallovalmentaja. Hän toimii Tunisian pääsarjassa pelaavan Club Africainin teknisenäjohtajana.


title: Patrick Liewig

text: Liewig aloitti valmennustehtävät vuonna 1989 toimiessaan vuoteen 1999 asti Paris Saint-Germainin harjoituskeskuksen pääjohtajana. Sittemmin hän toimi samantapaisessa tehtävässä arabiemiirikuntalaisen Al Wahdan harjoituskeskuksessa.


title: Patrick Liewig

text: Varsinaisen valmentamisen Liewig aloitti vuonna 2001 toimiessaan Arabiemiirikuntien alle 20-vuotiaiden maajoukkueen päävalmentajana. Hän toimi tehtävässään aina vuoteen 2003 asti, jonka aikana Liewig johdatti maan puolivälieriin Aasian nuorten kisoissa 2002, jossa se hävisi Japanille 3-0.


title: Patrick Liewig

text: 1. syyskuuta 2003 Liewig nimitettiin norsunluurannikkolaisen Mimosasin päävalmentajaksi, jonka peräsimessä hän saavutti paljon menestystä. Joukkue taisteli mestaruudesta ensimmäisestä valmennus vuodesta alkaen. Liewig johdatti Mimosasin kolmeen peräkkäiseen liigamestaruuteen vuosina 2004, 2005 ja 2006, jonka lisäksi joukkue sijoittui toiseksi vuosina 2007 ja 2008. Mimosas menestyi myös cupeissa voitettuaan Norsunluurannikon cupin kolmesti. Liewig luotsasi joukkueen myös vuoden 2006 Afrikan Mestarien liigan semi-finaaliin saakka, jossa se hävisi eteläafrikkalaiselle Orlando Piratesille. Liewig saavutti vielä viimeisellä valmennuskaudellaan Houphouet-Boigny Cupin voiton ennen siirtymistään Tunisiaan.


title: Patrick Liewig

text: Liewig allekirjoitti kolmen vuoden sopimuksen toukokuussa 2009 tunisialaisen Stade Tunisienin kanssa. Ensimmäisen kautensa aikana hänet liitettiin Tunisian maajoukkueen uudeksi päävalmentajaksi, kun Tunisian jalkapalloliitto harkitsi vuoden 2010 Afrikan kisojen aikana Liewigin palkkaamista Tunisian jäätyä kisoissa alkulohkoon. Liewig valmensi Stade Tunisienia kahden kauden ajan, josta paras sijoitus oli Tunisian pääsarjassa viides tila. Sitä vastoin Tunisian cupissa joukkue eteni kaksi kertaa peräkkäin välieriin.


title: Patrick Liewig

text: Kesällä 2011 Liewig nimitettiin Club Africainin tekniseksijohtajaksi. Faouzi Benzartin erottua Club Africainin päävalmennuksesta 8. joulukuuta 2011 Liewig nimitettiin joukkueen väliaikaiseksi päävalmentajaksi, kunnes joukkue palkkasi tilalle algerialaisen Abdelhak Ben Chikhan.


title: Survival (Grand Funk Railroadin albumi)

text: Survival on yhdysvaltalaisen Grand Funk Railroad -yhtyeen huhtikuussa 1971 julkaistu neljäs studioalbumi. Singleinä julkaistiin coverit "Feelin' Alright" (Traffic) sekä "Gimme Shelter" (The Rolling Stones).


title: Survival (Grand Funk Railroadin albumi)

text:
A-puoli
B-puoli


title: Sinfonia nro 4 (Dvořák)

text: Antonín Dvořákin neljäs sinfonia d-molli (B. 41, op. 13) sävellettiin tammi–maaliskuussa 1874. Dvořák muokkasi teosta vielä 1880-luvulla ja johti teoksensa ensimmäisen kokonaisesityksen 6. huhtikuuta 1892.


title: Andre Ward

text: Andre Ward (s. 23. helmikuuta 1984 San Francisco, Kalifornia, Yhdysvallat) on amerikkalainen nyrkkeilijä, olympiavoittaja, hallitseva raskaan keskisarjan IBF ja WBO ja entinen ylemmän keskisarjan WBA-ammattilaisliiton maailmanmestari. Urallaan Ward on myös voittanut raskaan keskisarjan WBA super liiton mestaruuden.


title: Andre Ward

text: Oaklandista kotoisin oleva urheilullisesti lahjakas Ward aloitti nyrkkeilyuransa nyrkkeilijäisänä innoittamana. Amatöörinä Ward voitti käymistään otteluista 115 ja hävisi vain viisi. Viimeisen tappionsa hän kärsi vuonna 1996. Amatöörinä hän voitti Yhdysvaltain mestaruuden keskisarjassa vuonna 2001 ja raskaassa keskisarjassa 2003. Amatööriura kulminoitui olympiakultaan 2004 Ateenassa, missä hänestä tuli Yhdysvaltain ensimmäinen nyrkkeilyn kultamitalisti sitten vuoden 1996.


title: Andre Ward

text: Olympiavoittonsa jälkeen Ward ryhtyi ammattilaiseksi. Ensimmäisessä ammattilaisottelussaan joulukuussa 2004 hän voitti Chris Molinan teknisellä tyrmäyksellä.


title: Andre Ward

text: Voitettuaan 16 ensimmäistä otteluaan paidattomana Ward pääsi 20. kesäkuuta 2008 iskemään WBO-liiton Pohjois-Amerikan NABO-tittelistä Jerson Raveloa vastaan ja voitti ottelun kahdeksannen erän teknisellä tyrmäyksellä. Hän puolusti titteliään 26. helmikuuta Henry Buchanania vastaan ottelussa, jossa panoksena oli myös Yhdysvaltain mestaruus ja voitti ottelun kaikin tuomariäänin. Saman vuoden toukokuussa Ward puolusti titteliään Edison Mirandaa vastaan niin ikään voitolla kaikin tuomariäänin.


title: Andre Ward

text: Ward pääsi mukaan kuuden huipputason ylemmän keskisarjan nyrkkeilijän Super Six -turnaukseen. Ensimmäisessä ottelussaan hän voitti tanskalaisen Mikkel Kesslerin ja vei samalla Kesslerin WBA-liiton ylemmän keskisarjan mestaruusvyön.


title: Andre Ward

text: Ylemmässä keskisarjassa käydyn Super Six -turnauksen jälkeen Ward on noussut painoluokkaa ylemmäs raskaaseen keskisarjaan.


title: Andre Ward

text: 19. marraskuuta 2016 Ward kohtasi raskaan keskisarjan IBF ja WBO liittojen mestari Sergey Kovalevin. Käydyssä ottelussa Ward voitti Kovalevin 12 eräisen ottelun päätteeksi.


title: Steve Harley & Cockney Rebel

text: Steve Harley & Cockney Rebel on englantilainen 1970-luvun alussa perustettu glam rock -yhtye. Sen musiikki kattaa laajan kirjon tyylejä popista aina progressiiviseen rockiin. Se on saanut viisi albumia ja 12 singleä brittien virallisille listoille.


title: Steve Harley & Cockney Rebel

text: Cockney Rebelin perusti lehtitoimituksessa työskennellyt Steve Harley ystävineen. Harley hankki yhtyeelle mainetta röyhkeillä haastatteluillaan, joissa hän haukkui melkein kaikki siihenastiset artistit ja ivaili sillä, miten helppoa on nousta rocktähdeksi. Hän oli myös kiinnostava lavaesiintyjä lapsuuden poliosta johtuvasta ontumisesta huolimatta.


title: Steve Harley & Cockney Rebel

text: Cockney Rebelin ensimmäinen hitti oli ”Sebastian” vuonna 1973. Sitä seurasi ”Judy Teen”, jonka konserttiesitykset ottivat visuaalisia vaikutteita Stanley Kubrickin tuoreesta dystopiaelokuvasta "Kellopeliappelsiini". Pian Britannian Top Teniin nousi single ”Mr. Soft”. Kakkosalbumin "The Psychomodo" jälkeen Harley hajotti yhtyeen jouduttuaan yhä pahempiin riitoihin musiikkitoimittajien kanssa, mutta toi yhtyeen pian takaisin uudistuneella kokoonpanolla ja nimellä Steve Harley & Cockney Rebel. Single ”Make Me Smile (Come Up and See Me)” nousi brittilistan ykkössijalle maaliskuussa 1975. Samana vuonna ilmestynyt albumi "The Best Years of Our Lives" on yhtyeen eniten myyty.


title: Steve Harley & Cockney Rebel

text: Yhtye panosti ajan glam rock -tyylin mukaan lavakoreografiaan, esiintymishahmoihin ja -pukuihin sekä valoefekteihin. "Helsingin Sanomien" Julius Heikkilä ei pitänyt Harleya kovin kummoisena laulajana mutta sitäkin tehokkaampana lavaesiintyjänä. Hän kehui myös yhtyeen komppiryhmän latinalaisvaikutteista polyrytmiikkaa, mutta moitti maaliskuussa 1976 järjestetyn Kulttuuritalon konsertin järjettömän kovaa äänenvoimakkuutta. Cockney Rebel kävi ensivierailulla Suomessa toukokuussa 1975 ja esiintyi silloin Finlandia-talossa.


title: Steve Harley & Cockney Rebel

text: 1980-luvulla Steve Harley teki soolouraa Yhdysvalloissa ja levytti muun muassa Sarah Brightmanin kanssa. 1990-luvulla hän jatkoi soolouraansa Britanniassa. Vuonna 2005 hän kokosi uudelleen yhtyeen nimeltä Cockney Rebel.


title: Steve Harley & Cockney Rebel

text: Yhtyeen alkuperäinen basisti Paul Jeffreys kuoli häämatkallaan Pan Amin matkustajakoneessa vuoden 1988 Lockerbien pommi-iskussa.


title: Sinfonia nro 1 (Skrjabin)

text: Aleksandr Skrjabin sävelsi ensimmäisen sinfoniansa E-duurissa (op. 26) vuosina 1899–1900. Teos on kuusiosainen, ja sen finaalissa on mukana kaksi laulusolistia ja kuoro.


title: Pianokonsertto (Skrjabin)

text: Aleksandr Skrjabinin pianokonserton (fis-molli, op. 20) varsinainen sävellystyö tapahtui muutaman päivän aikana syksyllä 1896. Orkestraation Skrjabin sai valmiiksi toukokuussa 1897. Hän kantaesitti teoksensa 23. lokakuuta 1897. Pianokonsertosta tuli Skrjabinin usein esittämä teos, ja se oli myös Sergei Rahmaninovin suosiossa. Rahmaninov johtikin teoksen esitystä vuonna 1911 ja esitti sen itse Skrjabinin muistolle vuonna 1915.


title: Sellokonsertto (Lalo)

text: Édouard Lalo sävelsi sellokonserttonsa d-mollissa vuonna 1877. Sen kolmessa osassa kuuluvat espanjalaiset vaikutteet. Lalo sävelsi konserton sellisti Adolphe Fischerille, joka myös kantaesitti teoksen Pariisissa joulukuussa 1877. Teoksen levyttäneisiin kuuluvat Yo-Yo Ma, Jacqueline du Pré ja Maria Kliegel.


title: Malin

text: Malin on naisen etunimi, lyhentymä nimestä Magdalena. Nimipäivä on suomenruotsalaisessa almanakassa 22. heinäkuuta. Nimen rinnakkaismuotoja ja muita kirjoitusasuja ovat Malen(a) ja Maleena. Suomessa Malin on vuoden 2012 loppuun mennessä ollut nimenä noin 1 350 henkilöllä Ruotsissa se on 13:nneksi yleisin naisen nimi (40 707 kantajaa). Nimipäivänä on Ruotsissa 10. joulukuuta.


title: Malin

text: Malin on myös sukunimi. Suomen väestöjärjestelmään on rekisteröity 2 158 henkilöä, joiden sukunimenä on ollut Malin.


title: Haris Međunjanin

text: Haris Međunjanin (s. 8. maaliskuuta 1985 Sarajevo, Jugoslavia) on bosniahertsegovinalainen jalkapalloilija. Hän edustaa Turkin Superliigassa pelaavaa Gaziantepsporia lainalla Israelin liigassa pelaavasta Maccabi Tel Avivista ja on pelipaikaltaan hyökkäävä keskikenttäpelaaja.


title: Haris Međunjanin

text: Međunjanin on syntynyt Sarajevossa, mutta vuonna 1992 käydyn Bosnian sodan takia hän joutui 7-vuotiaana pakenemaan perheensä kanssa Alankomaihin. Lukuun ottamatta hänen isäänsä, joka oli sodassa ja menehtyi myöhemmin Sarajevon piirityksessä.


title: Haris Međunjanin

text: Međunjanin teki 20. helmikuuta 2005 ensiesiintymisensä Eredivisiessa AZ Alkmaarin riveissä. Tämän jälkeen hänen peliaikansa jäi kuitenkin hyvin vähälle, ja niin hän pelasi kauden 2006–2007 lainalla Sparta Rotterdamissa. Vastuu jäi myös kolmannella kaudella Alankomaissa hyvin vähälle.


title: Haris Međunjanin

text: Elokuussa 2008 hän siirtyi espanjalaisseura Valladolidiin. Ensimmäisellä kaudellaan hän pelasi 18 ottelua, joissa syntyi yksi maali. Toisella kaudellaan hän teki viisi maalia pelaamissaan 24 ottelussa. Heinäkuussa 2010 hän siirtyi israelilaiseen Maccabi Tel Aviviin.


title: Haris Međunjanin

text: Međunjanin teki ensiesiintymisensä Bosnia ja Hertsegovinan maajoukkueessa 31. lokakuuta 2009 vuoden 2010 MM-karsintaottelussa Portugalia vastaan.


title: TP Mazembe

text: Tout Puissant Mazembe tai TP Mazembe on jalkapalloseura Kongon demokraattisen tasavallan toiseksi suurimmasta kaupungista Lubumbashista. Viisitoistakertaisena Kongon mestarina se on maan menestynein. Joukkue on myös viisinkertainen Afrikan Mestarien liigan voittaja. Seura on perustettu vuonna 1939 ja tunnettiin pitkään entisen sponsorinsa mukaan nimellä "Tout Puissant Englebert". Kotiottelunsa joukkue pelaa modernilla vuonna 2012 valmistuneella Stade TP Mazembella ja seuralla on myös eurooppalaisten suurseurojen sekä norsunluurannikkolaisen ASEC Mimosasin mallin mukaan rakennettu junioriakatemia "Katumbi Football Académie".


title: Suomen Ammattinyrkkeilyliitto

text: Suomen Ammattinyrkkeilyliitto (SAN) on vuonna 1935 perustettu ammattinyrkkeilyn järjestö. Se toimii ammattilaisnyrkkeilyn edistämiseksi ja valvoo ammattinyrkkeilykilpailujen ja -tilaisuuksien järjestelyjä. Se kuuluu jäsenenä erilaisiin kansainvälisiin ammattinyrkkeilyorganisaatioihin. Liiton pääsihteeri on Pertti Augustin. SAN toimi promoottorina ensimmäisessä Suomessa järjestetyssä ammattilaisnyrkkeilyottelussa 16.5.1935.


title: Suomen Ammattinyrkkeilyliitto

text: SAN:in lisenssin edellytyksenä on osallistuminen amatöörinä SM-kilpailuihin tai vähintään viisi ottelua, hyväksytty lääkärintarkastus, johon liittyy pakollinen pään magneettikuvaus. Lisenssi voidaan myöntää Suomen kansalaiselle tai Suomessa tai Norjassa pysyvästi asuvalle henkilölle.


title: Suomen Ammattinyrkkeilyliitto

text: SAN ei kuulu Kansainvälisen antidopingtoimiston WADA:n eikä Suomen antidopingtoimikunnan piiriin. SAN ei testaa nyrkkeilijöitä harjoituskaudella, ja sen antamat kilpailukiellot ovat normaalia lyhyempiä, koska se ei kuulu antidopingtoiminnan piiriin.


Suomen Ammattinyrkkeilyliitto


title: Kapina laivassa

text: Kapina laivassa on yhdysvaltalaisten Charles Nordhoffin ja James Norman Hallin kirjoittama romaani vuodelta 1932. Kirja on ensimmäinen osa trilogiasta, joka pohjautuu brittiläisellä HMS Bountylla 1789 puhjenneeseen kapinaan, jossa miehistö syrjäytti aluksen komentajan luutnantti William Bligh'n. Trilogian kaksi muuta osaa ovat "Meren voittajat" (1933) ja "Pitcairn's Island" (1934).


title: Kapina laivassa

text: Romaani on filmatisoitu kahdesti. Elokuva "Kapina laivalla" valmistui vuonna 1935 ohjaajanaan Frank Lloyd. Lewis Milestonen ohjaus, myös nimeltään "Kapina laivalla", valmistui vuonna 1962. Vuoden 1984 elokuva "Bounty – kapina laivalla" ei pohjaudu Nordhoffin ja Hallin kirjaan.


title: Zinn

text: Zinn voi viitata seuraaviin henkilöihin:


title: Javi Rodríguez

text: Javier Rodríguez Nebreda, usein Javi Rodríguez, (s. 26. maaliskuuta 1974) on espanjalainen futsalpelaaja. Hän edustaa FC Barcelonaa, joka on osa samannimistä yleisseuraa.


title: Javi Rodríguez

text: Nuoruudessaan Rodríguez pelasi futsalin ohella myös koripalloa ja jalkapalloa. Hän kuitenkin valitsi futsalin ja debytoi aikuisten tasolla 18-vuotiaana Sant Andréussa. Hän siirtyi jo seuraavana vuonna pääsarjatasolla pelaavaan Indústrias Garcíaan. Rodríguez pelasi Indústriasissa viisi vuotta kunnes siirtyi Playas de Castellóniin 1997. Playas de Castellónissa hän voitti muun muassa kaksi Espanjan mestaruutta sekä kaksi UEFA Futsal Cupia. Vuonna 2006 Rodríguez siirtyi FC Barcelonan futsaljoukkueeseen.


title: Javi Rodríguez

text: Rodríguez pelasi Espanjan futsalmaajoukkueessa ja toimi myös sen kapteenina. Hän voitti maajoukkueessa neljä Euroopan-mestaruutta ja kaksi maailmanmestaruutta. Rodríguez päätti maajoukkueuransa mestaruuteen 2010 EM-kisoissa, joissa hän oli myös turnauksen paras maalintekijä. Hän pelasi urallaan yhteensä 169 maaottelua, joissa hän teki 99 maalia.


title: Plastic Beach

text: Plastic Beach on brittiläisen Gorillaz-yhtyeen kolmas studioalbumi. Albumi julkaistiin Yhdysvalloissa 3. maaliskuuta 2010 ja Suomessa 10. maaliskuuta 2010.


title: Plastic Beach

text: Albumin nimi varmistui 27. lokakuuta 2009, kun Guardian haastatteli Damon Albarnia. Uudella albumilla esiintyvät mm. Snoop Dogg, Lou Reed, Mos Def, Bobby Womack, ja Barry Gibb.


title: Plastic Beach

text: Albumin ensimmäinen single on nimeltään ""Stylo"" (feat. Mos Def ja Bobby Womack). Kappale oli tarkoitus jakaa radiosoittoon vasta 25. tammikuuta 2010, mutta kappaleen nettiinvuodon takia single jaettiinkin radioille jo 21. tammikuuta. Digitaalisesti single julkaistiin 26. tammikuuta. Toinen single, ""On Melancholy Hill"", julkaistiin 26. heinäkuuta 2010.


title: Plastic Beach

text: Albumi debytoi Suomen virallisen listan sijalla 41, ja ylsi toisella ja viimeisellä listaviikollaan sijalle 37.


title: Lumi (nimi)

text: Lumi on suomalainen naisen etunimi. Nimenä se oli jonkin verran käytössä jo 1900-luvun loppupuolella, mutta yleistyi vasta 2000-luvun alussa. Tammikuun 2017 loppuun mennessä nimi Lumi on annettu 3 366 naiselle ja noin 10 miehelle. Lumin nimipäivä on 2. helmikuuta. Se tuli kalenteriin vuoden 2010 nimipäiväuudistuksessa.


title: Otto Halla-aho

text: Otto Halla-aho (1875 – 1956) oli suomalainen Petäjäveden Kuivasmäen kylästä kotoisin ollut kansansoittaja ja kyläpelimanni. Häntä kutsuttiin myös lempinimillä "Halla-Otto", "Hallan Otto" ja "Hallanen".


title: Otto Halla-aho

text: Otto Halla-aho kierteli haitarinsa kanssa pitkin Keski-Suomen pitäjiä soittamassa. Hän oli tunnettu nasevista sutkautuksistaan ja hänestä on liikkeellä paljon juttuja ja tarinoita.


title: Punnus (Muolaa)

text: Punnus (v:sta 1948 tai Красноозерное, Krasnoozernoje) on Suomen entiseen Muolaan kuntaan kuulunut kylä ja nykyisen Venäjän Leningradin alueen Käkisalmen piirin Punnuksen eli Krasnoozernojen kunnan keskuskylä Karjalankannakksella. Kylä sjaitsee Punnusjärven luoteisrannalla.


title: Punnus (Muolaa)

text: Punnuksen kylän sekä samannimisen järven ja joen nimen sanotaan olevan peräisin 1500-luvulta, jolloin ruotsalainen sotapäällikkö Pontus De la Gardie liikkui joukkoineen alueella ja rakennutti soille kapulateitä, niin sanottuja "Pontuksen siltoja". Pontuksen sanotaan asuneen Punnuksen Hovinniemessä kolme vuotta.


title: Punnus (Muolaa)

text: Suomelle kuuluessaan Punnus sijaitsi Muolaan koillisosassa Äyräpään ja Valkjärven kuntien rajoilla noin kuusi kilometriä Muolaan kirkonkylästä Kirkkorannasta itään. Punnus oli Muolaan suurin kylä. Punnuksen keskellä, osittain Peikolan rajalla oli pieni Sokialan kylä, jonka asutus liittyi Punnuksen kyläkeskustaan. Punnuksen naapurikyliä Muolaan puolella olivat lännessä Ylä-Kuusaa, Peippola, Peikola ja Passila, etelässä Telkkälä, Himala sekä Punnusjärven toisella puolella Saustala. Idässä Valkjärven puolella naapurikyliä olivat Marjaniemi, Jutikkala sekä Sarkola ja pohjoisessa Äyräpään kunnan puolella Mälkölä. Lisäksi kylä rajoittui pohjoisessa Vuokseen, jonka toisella puolella oli Vuokselan kunta. Äyräpään vastaisen rajan muodosti Vuokseen laskeva Salmenkaitajoki, etelässä Himalan ja Telkkälän vastaisen rajan muodosti Punnusjärvestä Kirkkojärveen laskeva Punnusjoki ja lännessä Passilan ja Peikolan vastainen raja kulki Punnusjokeen laskevissa Suomenojassa, Myllyojassa ja Rämäsuonojassa.


title: Punnus (Muolaa)

text: Punnuksen pohjoisosan kautta kulkivat kantatie 62 Viipurista Metsäpirttiin ja Viipurista Valkjärvelle johtanut Liimatta–Valkjärvi-rata, jonka varressa oli Punnuksen pysäkki. Kantatieltä erkani kylän pohjoisosassa maantie länteen, joka johti Ylä-Kuusaan kautta kantatie 63 ja etelään Punnuksen kyläkeskuksen kautta Lehtokylään johtava maantie. Näiden kahden maantien välillä kylän länsiosassa kulki kylätie. Lisäksi Punnuksesta johti kylätiet länteen Koiralaan ja Punnusjärven itäpuolitse Valkjärven Valkeamatkan kylään.


title: Punnus (Muolaa)

text: Punnuksen kylän keskus, johon myös Sokialan kylän asutus liittyi., sijaitsi laajalla peltoaukealla Punnusjärven luoteirannalla Lehtokylään johtavan maantien varrella. Vuoksen laskun ja Äyräpään puolella sijainneiden Pölläkkälän tehtaiden läheisyys synnytti huomattavan asutuskeskittymän myös kylän pohjoisosaan Salmenkaitajoen rannalle Puratsimeen, josta asutus jatkui Salmenkaitajoen etelärantaa pitkin Vuoksen rantaan asti. Lähinnä Vuoksea ollutta asutusta nimitettiin Punnusjokisuuksi tai Jokisuuksi. Kyläkeskuksen ja Jokisuun kulmakunnan väliin jäivät vielä Punnuksen pysäkin seutu ja Metsäkylä. Punnuksessa oli noin 120 taloa. ja Sokialassa noin 10 taloa. Punnuksessa oli kaksi kansakoulua, Kannaksen Osuusliikkeen myymälä, useita yksityiskauppoja, Punnuksen osuuskassa, nuorisoseurantalo, Lehikoisen mylly ja saha. Vuonna 1936 Punnuksen kylän pinta-ala oli 32,94 neliökilometriä, josta oli peltoa 1 117 hehtaaria, niittyä 44 hehtaaria ja metsää 2 090 hehtaaria. Sokialan kylän pinta-ala oli samana vuonna 2,99 neliökilometriä, josta oli peltoa 132 hehtaaria, niittyä kolme hehtaaria ja metsää 164 hehtaaria. Punnuksen peltopinta-ala oli lisääntynyt huomattavasti Vuoksen laskun myötä 1800-luvun puolivälissä ja vasinkin Punnusjärven laskun myötä, jolloin Punnusjoen ja Punnusjärven rantaniityt saatiin viljelykseen.


title: Punnus (Muolaa)

text: Punnuksen koulupiiri perustettiin vuonna 1889 ja koulutalo valmistui seuraavana vuonna kyläkeskustaan. Koulupiirin kuuluivat aluksi myös myöhemmin perustetut Telkkälän ja Peikolan koulupiirit. Punnuksen koulutalo tuhoutui Suomen sisällissodassa vuonna 1918, jonka jälkeen rakennettiin uusi isompi koulu. Tämä koulurakennus puolestaan paloi talvisodassa. Punnuksen kylän pohjoisosaan perustettiin vuonna 1934 Jokisuun koulu, joka aloitti toimintansa vuokratiloissa Jokisuun kulmakunnalla. Jokisuun koulupiiriin kuuluivat Metsäkylän ja Jokisuun kulmakunnat. Jokisuun sementtitiilistä rakennettu koulu valmistui vuonna 1939 Punnuksen pysäkin läheisyyteen. Jokisuunkin koulu kärsi pahoja vaurioita talvisodassa, mutta se olisi pystytty korjaamaan.


title: Punnus (Muolaa)

text: Punnuksen ja Sokialan asukkaat evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylien asukkaat pääsivät palaamaan raunioituneeseen kotikyläänsä. Jälleenrakennuksen lisäksi päätettiin Punnuksen jakokunnassa, jonka Punnus ja Sokiala muodostivat, aloittaa tilusjärjestely, jonka avulla useisiin osiin ja palstoihin jakautuneet tilat saataisiin toimivimmiksi kokonaisuuksiksi. Tilusjärjestelyn yhteydessä Sokialan kylä lakkautettiin ja liitettiin Punnuksen kylään. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylien asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Punnuksen ja Sokialan asukkaat asutettiin Urjalaan.


title: LHC@home

text: LHC@home on BOINC-alustalla toimiva hajautetun laskennan projekti. Vapaaehtoiset ylläpitävät projektia Euroopan hiukkasfysiikan tutkimuskeskus CERNia varten. Se ei saa toimintaansa tutkimuskeskukselta rahoitusta. Projektin tavoitteena on auttaa huoltamaan ja parantamaan Large Hadron Collider -laitteen toimintaa. Projektista saatavaa dataa käyttävät hyväkseen tiedemiehet, jotka pyrkivät hyödyntämään sitä pyrkiessään parantamaan epävakaana tunnetun laitteen toimintavarmuutta.


title: Leave Out All the Rest

text: Leave Out All the Rest on kappale Linkin Parkilta. Se on viides ja viimeinen single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin 14. heinäkuuta 2008. "Leave Out All the Rest" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.


title: Leave Out All the Rest

text: Kappale oli yhden viikon Billboard Pop 100-listalla, sijalla 98 ja myös Billboard Hot Modern Rock Tracks -listan sijalla 11. Kappale on yksi Linkin Parkin huonoiten menestyneistä singleistä listoilla. Britanniassa on menestynyt huonommin yhtyeen kappaleista vain "Given Up", joka jäi kokonaan ilman listasijoitusta. Parhaat sijoitukset kappale sai Portugalin Airplay-listalta (5.), Turkin Top 20-listalta (9.), Saksan singlelistalta (15.), Itävallan singlelistalta (17.) ja Suomen singlelistalta (19.).


title: FightAIDS@Home

text: FightAIDS@Home on hajautetun laskennan projekti BOINC-alustalla. Tosin kuin monella muulla projektilla, "FightAIDS@Homella" ei ole omia palvelimia vaan se on ”upotettu” World Community Grid -projektiin. Projekti aloitettiin vuonna 2005. Hankkeen taustalla on Scrippsin tutkimusinstituutin Olson Laboratory Kalifornian La Jollassa. Projektin ensimmäisessä vaiheessa vertailtiin yli 20 miljoonaa mahdollista lääkekohdetta. Projektin toisessa vaiheessa pyritään löytämään näistä lupaavimmat. Toisessa vaiheessa näitä pyritään tutkimaan tarkemmin.


title: FightAIDS@Home

text: "FightAIDS@Home" pyrkii etsimään uusia lääkemolekyylejä, jotka voisivat hillitä HI-viruksen leviämistä soluissa.


title: FightAIDS@Home

text: Projektiin voi osallistua myös älypuhelimella tai tabletilla jossa on Android käyttöjärjestelmä.


title: Help Defeat Cancer

text: Help Defeat Cancer on BOINC-alustalla toimivassa World Community Grid -projektissa ollut hajautetun laskennan projekti. Projektissa hyödynnettiin TMA-tekniikkaa (tissue microarray). Projektin käynnisti IBM vuonna 2006 yhdessä newjerseyläisen yliopiston kanssa. Projektiin kykeni osallistumaan lataamalla IBM:n ylläpitämältä sivustolta maksuttoman sovelluksen, joka käytti tietokoneen ylimääräistä laskenta-aikaa. Projekti on lopetettu nykyään ja se on korvautunut uudemmalla projektilla.


title: Frans Jakob Chydenius

text: Frans Jakob Chydenius (29. toukokuuta 1828 Vaasa – 23. maaliskuuta 1866 Lapua) oli suomalainen pappi ja runoilija.


title: Frans Jakob Chydenius

text: Chydeniuksen vanhemmat olivat Lapuan kirkkoherra Petter Kristian Chydenius ja hänen ensimmäinen vaimonsa Sofia Amalia Kellander. Hän kävi Vaasan triviaalikoulua 1837–1846 ja lukiota 1846–1851. Chydenius valmistui ylioppilaaksi Helsingissä kesäkuussa 1851 arvosanalla "laudatur".


title: Frans Jakob Chydenius

text: Chydenius vihittiin papiksi Turun hiippakunnassa marraskuussa 1854. Hän toimi kirkkoherran apulaisena Lapualla 1854–1859, kappalaisen apulaisena Ähtävällä 1855 ja vs. kappalaisena Kuortaneella 1859–1862. Vuodesta 1862 Chydenius oli Lapualla kirkkoherran virkavapaasijaisena ja armovuodensaarnaajana.


title: Frans Jakob Chydenius

text: Chydenius oli naimisissa vuodesta 1857 Edla Sofia Eilsabet Lindforsin kanssa.


title: VDH

text: Lyhenne VDH voi tarkoittaa ainakin seuraavia:


title: Isotöpörastas

text: Isotöpörastas ("Brachypteryx major") on eteläisessä Intiassa tavattava siepot kuuluva varpuslintu. IUCN luokittelee lajin erittäin uhanalaiseksi


title: Isotöpörastas

text: Kooltaan isotöpörastas on noin 15–cm. Päästään ja selästään laji on tumman harmahtavan sininen. Vatsa on väritykseltään keskeltä valkoinen ja kyljistään sekä alaperästään kellertävän ruskea. Isotöpörastas muistuttaa ulkonäöltään sinitöpörastasta ("Brachypteryx montana"), mutta on sitä suurikokoisempi ja isotöpörastaalta puuttuu sinitöpörastaan valkoinen silmäkulmajuova. Sinitöpörastaan vatsa on myös tummempi.


title: Isotöpörastas

text: Isotöpörastasta tavataan Etelä-Intiasta Länsi-Ghattien vuoriston alueelta. Lajin elinympäristöä ovat ainavihannat shola-metsät, joille ovat tyypillisiä metsälaikut, joita ympäröivät ruohomaat. Lintua tavataan myös akaasia- ja eukalyptusviljelmiltä, jotka sijaitsevat luonnontilaisten metsien läheisyydessä. Isotöpörastasta tavataan useimmiten metsistä, jotka sijaitsevat 900–2 600 metrin korkeudella meren pinnasta.


title: Isotöpörastas

text: Isotöpörastaskannan kooksi arvioidaan 10 000–20 000 yksilöä. Vaikka laji sietää jonkin verran elinympäristön muutoksia, metsien tuhoutuminen ja pirstaloituminen hakkuiden ja maastopalojen vuoksi on kannalle suuri uhka. Lisäksi polttopuiden kerääminen metsistä pesimäkauden aikaan voi häiritä pesintää ja heikentää pesimistulosta.


title: Johan Albert Söderholm

text: Johan Albert Söderholm (9. toukokuuta 1827 Turku – 22. lokakuuta 1866 Helsinki) oli suomalainen filosofian tohtori ja Helsingin yliopiston roomalaisen kirjallisuuden dosentti.


title: Johan Albert Söderholm

text: Söderholm syntyi Anna Kristina Falkin aviottomana lapsena. Hänen äitinsä meni 1835 naimisiin Turun puuseppäin vanhimman Anders Johan Söderholmin kanssa. Söderholm kävi Turun triviaalikoulua ja lukiota päästen ylioppilaaksi 1847. Hän valmistui filosofian kandidaatiksi 1850 sekä lisensiaatiksi ja tohtoriksi 1853. Söderholm toimi vuodesta 1852 Helsingin yliopiston roomalaisen kirjallisuuden dosenttina ja vuodesta 1863 samalla Helsingfors Lyceumin kreikan kielen opettajana.


title: Johan Albert Söderholm

text: Väitöskirjojensa lisäksi Söderholm julkaisi useita latinan kielen oppikirjoja kouluja varten.


title: Peter Gustaf Wikman

text: Peter Gustaf Wikman (7. heinäkuuta 1812 Vehkalahti – 7. lokakuuta 1867 Viipuri) oli suomalainen ruotsiksi ja suomeksi kirjoittanut kirjailija.


title: Jääkiekon maailmanmestaruuskilpailut 1938

text: Jääkiekon Maailmanmestaruuskilpailut 1938 olivat lajin 12. MM-kilpailut ja ne pelattiin Prahassa, Tšekkoslovakiassa. Kanada kukisti finaalissa Euroopan-mestari Ison-Britannian ja voitti kymmenennen maailmanmestaruutensa. Yhdysvallat ei yllättäen selvinnyt kuuden parhaan joukkoon. Kanada joutui jatkosarjassa yllättävän tiukoille. Saksan se voitti vasta jatkoajan jälkeen ja Unkarin kanssa oli tyytyminen tasapeliin kolmesta pakollisesta jatkoerästä huolimatta.


text: Alkusarjalohkojen kolme parasta etenivät jatkoon.


text: Lohkojen voittajat ja Saksa välieriin. Saksa pääsi jatkoon etukäteen laaditun säännön perusteella, joka määräsi, että Kanadan tai Yhdysvaltain voittaessa lohkonsa, myös lohkon paras eurooppalainen joukkue pääsee mitaliotteluihin.


title: Ladun seisake

text: Ladun seisake () oli rautatien seisake Vuokatin urheiluopiston alueella Sotkamon kunnan Vuokatin kylässä rataosalla . Liikennepaikka sijaitsi hieman yli kilometrin päässä Vuokatin rautatieasemalta Joensuun suuntaan.


title: Ladun seisake

text: Latu avattiin liikenteelle 1. huhtikuuta 1947, ja aikataulunmukainen henkilöliikenne lakkautettiin 17. elokuuta 1993. Itse liikennepaikka lakkautettiin vasta 9. tammikuuta 2005.


title: PKL

text: Lyhenne PKL tai Pkl voi tarkoittaa ainakin seuraavia:


title: Malakias Costiander

text: Malakias Costiander (11. joulukuuta 1815 Kostula, Hämeenkyrö – 1. marraskuuta 1870 Järvenpää) oli suomalainen koulumestari, joka toimi Aleksis Kiven ensimmäisenä opettajana. Costianderia on pidetty "Seitsemän veljeksen" lukkarin esikuvana.


title: Malakias Costiander

text: Costianderin vanhemmat olivat Paaston talon Hämeenkyrössä omistanut lautamies Johan Johansson ja Anna Johansdotter. Hän kävi Porin triviaalikoulua ja Turun lukiota päästen ylioppilaaksi vuonna 1839. Costiander joutui hylkäämään haaveet pappisurasta puhevian takia ja vuodesta 1839 lähtien hän toimi Nurmijärven koulumestarina. Hän oli myös Nurmijärven lainajyvästön hoitaja ja hän suunnitteli vuonna 1846 pitäjään rakennetun uuden viljamakasiinin. Ankarana opettajana tunnettu Costiander ehti opettaa noin 7 000 nurmijärveläistä, heidän joukossaan oli myös tuleva kirjailija Aleksis Kivi. Costiander vaikutti siihen, että Kivi pääsi jatkamaan koulunkäyntiä Helsingissä.


title: Malakias Costiander

text: Costiander kirjoitti runoja ja kertomuksia sekä käänsi muun muassa suomen kielelle 1855 Runebergin "Hirvenhiihtäjät" ja 1858 Vergiliuksen Aeneis-eepoksen ensimmäisen laulun. Hän avusti Elias Lönnrotia suomalais-ruotsalaisen sanakirjan aakkostuksessa sekä "Suomen kasviston, Flora Fennican", kääntämisessä suomen kielelle.


title: Malakias Costiander

text: Costiander oli vuodesta 1845 naimisissa Edla Agata Ikalinin kanssa. Hän kuoli marraskuun alussa 1870 ryöstömurhan uhrina rautatiellä lähellä Järvenpään rautatieasemaa ollessaan matkalla Helsinkiin. 16-vuotias murhaaja luuli Costianderilla olleen mukana suuren summan kunnalle hankittuja lainarahoja. Costianderin kuoleman jälkeen lainajyvästön tilintarkastuksessa tapahtui laskuvirhe, jonka seurauksena Costianderia syytettiin kavalluksesta ja hänen leskensä menetti Costianderin talon. Uusintatarkastus paljasti virheen ja Costianderin leskeä hyvitettiin eläkkeen muodossa.


title: Malakias Costiander

text: Costiander on haudattu Nurmijärvelle. Hänelle kuuluneita esineitä kuten kirjoituspöytä ja rihvelitaulu on esillä Nurmijärven museossa. Myös Costianderin entinen asuintalo on säilynyt Nurmijärven kirkonkylässä. Malakias Costianderin muistokivi sijaitsee hänen syntymäkylässään Hämeenkyrön Kostulassa.


title: Sinfonia nro 1 (Arnold)

text: Malcolm Arnold sävelsi ensimmäisen sinfoniansa (op. 22) vuonna 1949 ja johti itse sen kantaesityksen vuonna 1951.


title: Lars Isak Ahlstubbe

text: Lars Isak Ahlstubbe (28. toukokuuta 1804 Oravainen – 13. helmikuuta 1870 Hamina) oli suomalainen lääkäri ja ruotsiksi kirjoittanut runoilija.


title: Lars Isak Ahlstubbe

text: Ahlstubben vanhemmat olivat Oravaisten kappalainen Johan Ahlstubbe ja Maria Kristina Bergenklinga. Hän kävi Vaasan triviaalikoulua ja pääsi ylioppilaaksi 1822. Ahlstubbe valmistui filosofian kandidaatiksi ja maisteriksi 1832, lääketieteen kandidaatiksi 1837, lääketieteen lisensiaatiksi 1839 ja lääketieteen tohtoriksi 1840. Ahlstubbe toimi koleralääkärinä 1831 Mäntsälässä ja sai rauhallisella käytöksellään estetyksi mellakan syntymisen paikkakunnalla. Hän oli Haminan kaupunginlääkärinä vuodesta 1840 ja sen jälkeen piirilääkärinä Tampereella vuodesta 1855, Lappeenrannassa vuodesta 1858 ja Haminassa vuodesta 1868.


title: Lars Isak Ahlstubbe

text: Ahlstubbe oli käynyt koulua Vaasassa samaan aikaan kun Johan Ludvig Runeberg ja heidän ystävyytensä säilyi koko elämän läpi. Ahlstubbe kuului jäsenenä myös Lauantaiseuraan ja Suomalaisen Kirjallisuuden Seuraan.


title: Lars Isak Ahlstubbe

text: Ahlstubbe oli naimisissa vuodesta 1844 Alexandrine Swertschkoffin kanssa.


title: Franzén

text: Franzén on seuraavien henkilöiden sukunimi:


title: OmniTRAX

text: OmniTRAX, Inc. on yhdysvaltalainen yhtiö, joka omistaa ja hallinnoi seitsemäätoista paikallista tai alueellista rautatieyhtiötä kymmenessä Yhdysvaltain osavaltiossa sekä kolmessa Kanadan provinssissa. Yhtiön kotipaikka on Denver, Colorado, ja se on The Broe Groupin tytäryhtiö. OmniTRAXin rautatieliikennetoiminnot alkoivat vuonna 1986, kun yhtiö hankki omistukseensa Great Western Railway of Coloradon.


title: OmniTRAX

text: Rautatieliikenteen lisäksi yhtiö tarjoaa vaihtotyö- ja vetokaluston huoltopalveluja, yhdistettyjä kuljetuksia sekä siirtokuormauspalveluja. Yhtiö omistaa myös Churchillin sataman Manitobassa, Kanadassa, sekä sinne johtavan Hudson Bay Railwayn.


title: Pseudo-Aristoteles

text: Pseudo-Aristoteles on yleisesti käytetty nimitys niistä tuntemattomista kirjailijoista, jotka ovat kirjoittaneet Aristoteleen nimiin laitettuja pseudepigrafisia filosofisia tai lääketieteellisiä teoksia.


title: Pseudo-Aristoteles

text: Aristoteleen nimiin laitettuja teoksia kirjoitettiin erityisesti keskiajalla sekä Euroopassa, Pohjois-Afrikassa että arabien parissa. Teokset ovat päätyneet Aristoteleen nimiin joko siksi, että alkuperäinen kirjoittaja on kirjoittanut ne tämän nimissä, tai siksi, että niitä on myöhemmin pidetty virheellisesti tämän kirjoittamina. Aristoteles oli kirjoittanut niin monia teoksia niin monista aiheista, että hänen nimiinsä oli mahdollista laittaa kaikenlaisia tieteellisiä teoksia. Teoksen laittaminen Aristoteleen nimiin tuotti sille mainetta ja hyväksyntää, koska Aristotelesta pidettiin monien asioiden suhteen auktoriteettina sekä läntisten että islamilaisten oppineiden parissa.


title: Pseudo-Aristoteles

text: Tunnettuja myöhäisen antiikin tai keskiajan pseudo-aristoteelisia teoksia ovat ensimmäiseltä tai toiselta vuosisadalta peräisin oleva kosmografinen teos "Maailmankaikkeudesta" ("De mundo"), joka yhdistelee stoalaisia, peripateettisia ja uuspythagoralaisia oppeja; arabiankielinen "Aristoteleen teologia" ("Theologia aristotelica"), joka on todellisuudessa uusplatonilainen teos; siihen liittyvä samoin uusplatonilainen "Liber de causis" (”Syiden kirja”); "De pomo" eli "Risālat al-Tuffāha"; "Secretum secretorum" eli "Sirr al-Asrar"; sekä jonkun islamilaisen kirjailijan geologiaa käsittelevä teos "De proprietatibus elementorum".


title: Pseudo-Aristoteles

text: Pseudo-aristoteelisia teoksia tuotettiin vielä uudellakin ajalla. Eräs esimerkki on ihmisen lisääntymistä käsitellyt "Aristotle’s Master-piece" Englannista 1690-luvulta. Aristoteleen nimi liitettiin teokseen todennäköisesti siksi, että näin teokselle voitiin saada uskottavuutta esittämällä, että teos on alkuperältään hyvin vanha.


title: TRR

text: Lyhenne TRR tai Trr voi tarkoittaa ainakin seuraavia:


title: The Oregon Experiment

text: The Oregon Experiment on vuonna 1975 julkaistu kirja, jonka kirjoitti Christopher Alexander yhdessä Murray Silversteinin, Shlomo Angelin, Sara Ishikawan ja Denny Abramsin kanssa. Kirja kuvaa Oregonin yliopistolla (Eugene) käytettyä kampusyhteisön suunnittelun kokeellista menetelmää, joka myöhemmin johti uuteen arkkitehtuuri- ja suunnitteluteoriaan. Teoriaa kuvataa ryhmän tunnetummissa kirjoissa "A Pattern Language" ja "The Timeless Way of Building".


title: The Oregon Experiment

text: Kuusikymmentäluvun lopulla ja 70-luvun alussa Oregonin yliopiston opiskelijat ja henkilökunta vastustivat tukkirekkojen läpiajoa kampuksella, 1800-luvun hautausmaan tuhoa, yleistä kutsua asepalvelukseen ja kaakkois-Aasian sotaretkiä sekä yliopiston toimimista "in loco parentis" eli opsikelijoiden vanhempien asemassa. Tämän lisäksi yliopiston toisen maailmansodan jälkeen rakennetut rakennukset olivat toinen toistaan brutalistisempia ja ankeita.


title: The Oregon Experiment

text: Kampusyhteisö halusi enemmän valtaa omaan elämäänsä ja ympäristöönsä. Sovun nimissä yliopiston hallinto palkkasi palkitun ja radikaalin Berkeleyssä opettaneen professorin johtamaan hanketta, jossa yliopistoyhteisön oli tarkoitus luoda itselleen tilat. Hanke oli Alexanderin ensimmäinen yritys yhteisölähtöisen suunnittelun ja rakentamisen alalla. Oregonin yliopisto toimi koekenttänä ajatuksille, jotka myöhemmin koottiin bestseller-kirjaan "A Pattern Language".


title: The Oregon Experiment

text: Kirjan mukaan “tunne” (“feeling”) on tärkein kriteeri, kun jollekin paikalle suunnitellaan muutoksia. Kampusalueen muutokset pitäisi aloittaa sieltä, missä apua kipeimmin kaivataan. Hahmot eli toistuviin ongelmiin löydetyt hyvät ratkaisut tulee saattaa esille koko yhteisön käytössä olevaan ensyklopediaan. Isojen, monoliittisten hankkeiden taloudellista ja poliittista valtaa on rajoitettava. Tilat pitää muotoilla ihmisiä varten, heidän tarpeitaan ruokkimaan, jotta he tuntisivat itsensä kokonaisemmiksi. Ihmisten tulee saada osallistua yhteisönsä suunnitteluun ja toteutukseen.


title: The Oregon Experiment

text: Käyttäjäryhmien osallistuminen suunnitteluun näkyy useimmissa Oregonin yliopistokampuksen rakennuksissa. Yliopiston tiedekeskusta rakennettaessa 1980-luvulla koottiin dokumentointi, joka kuvaa “hahmokielen” (“pattern language”) periaatteiden toteutusta käytännössä.


title: The Oregon Experiment

text: Sarjan kirjat ovat:


title: Claes Fredrik Corander

text: Claes (Klaus, Clas) Fredrik Corander (7. heinäkuuta 1822 Mikkeli – 9. maaliskuuta 1872 Jyväskylä) oli suomalainen opettaja ja toimittaja. Hän käytti nimimerkkejä "Lavus Corander", "Lavus" ja "Savon Lassi".


title: Claes Fredrik Corander

text: Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Hän kävi Loviisan triviaalikoulua ja Porvoon lukiota päästen ylioppilaaksi 1843. Axel Gabriel Corander (1827-1877) ja Henrik Konstantin Corander (1814-1878), molemmat myös opettajia ja toimittajia, olivat hänen veljiään. Corander suoritti pappistutkinnon 1845. Hän toimi Kuopion yläalkeiskoulun 3. kollegana vuodesta 1847 ja 2. kollegana vuodesta 1851. Hän oli Jyväskylän yläalkeiskoulun konrehtorina vuodesta 1858 ja Jyväskylän alkeisoppilaitoksen ruotsin ja suomen kielten kollegana vuodesta 1862.


title: Claes Fredrik Corander

text: Corander avusti 1840-luvun lopulla toista Kuopion yläalkeiskoulun opettajaa Joachim Zittingiä Kuopiossa ilmestyneen Maamiehen Ystävän toimitustyössä.


title: Claes Fredrik Corander

text: Corander oli naimisissa vuodesta 1859 Ida Olivia Nygrénin kanssa.


title: Jääkiekon maailmanmestaruuskilpailut 1939

text: Jääkiekon MM-kilpailut 1939 pelattiin Sveitsissä - Basel ja Zürich - 3. - 12. helmikuuta. Kanada voitti maailmanmestaruuden ja isäntäjoukkue Sveitsi Euroopan mestaruuden. Kisojen ensikertalaiset Suomi ja Jugoslavia jäivät viimeisiksi. Kanadan edustajana toimi Trail Smoke Eaters -niminen amatööriseura.


text: uusintaottelu


text: Iso-Britannia luopui.


text:
Uusinta MM-pronssista ja Euroopan mestaruudesta:
Euroopan mestaruus ratkaistiin kolmisen viikkoa varsinaisten kisojen jälkeen, jolloin mitalisarjassa tasapisteisiin päätyneet Sveitsi ja Tšekkoslovakia kohtasivat Baselissa, jossa noin 16.000-päinen yleisö näki Sveisin voittavan kolmannen Euroopan mestaruutensa. Myös aiemmat mestaruudet olivat kotikisoista - 1926 ja 1935. Kymmenen päivää ottelun jälkeen Tšekkoslovakia lakkasi olemasta itsenäinen valtio. Se jakautui Saksaan kuuluvaan Böömin ja Määrin protektoraattiin ja itsenäiseen Slovakiaan.


text: Fair Play: Tšekkoslovakia


title: Those Once Loyal

text: Those Once Loyal on englantilaisen death metal -yhtye Bolt Throwerin kahdeksas ja viimeinen studioalbumi. Metal Blade julkaisi sen Saksassa 11. marraskuuta 2005, muualla Euroopassa 14. marraskuuta ja 15. marraskuuta 2005 USA:ssa. Albumi nauhoitettiin ja miksattiin Sable Rose Studiolla Coventryssa, Englannissa. Levyn on tuottanut itse bändi sekä Andy Faulkner.


title: Those Once Loyal

text: Kuten kaikki Bolt Throwerin albumit, tämänkin levyn teema on sodat, erityisesti ensimmäinen maailmansota.


title: Ei enkeleitä

text: Ei enkeleitä on Viikatteen 24. tammikuuta 2007 julkaistu toinen single albumilta Marraskuun lauluja I. Sen paras listasijoitus Suomen virallisella singlelistalla oli toinen. Kappale soi myös Vares-elokuvassa V2 – Jäätynyt enkeli.


title: 51. Valonheitinpatteri

text: 51. Valonheitinpatteri oli suomalainen toisen maailmansodan aikainen 1:n 15. Ilmapuolustusalueita tukeva valonheitinpatteri. Siihen kuului yhdeksän jaosta. Sen tehtävänä oli suuntia ja valaista kaikki Helsinkiin pimeän turvin pyrkivät neuvostoliittolaiset pommikoneet.


title: 51. Valonheitinpatteri

text: H7 oli Haukilahden Pitkänkallionmäelle 12. lokakuuta 1939 perustettu 51. valonheitinpatterin 7 jaos. Sen kalustoon kuului yksi Itävällasta hankittu Goerz-kuulosuunnin ja Strömbergin hakuvalonheitin.


title: K-11 (elokuva)

text: K-11 on draamaelokuva, jonka on ohjannut Jules Mann-Stewart ja kirjoittanut Jared Kurt. Elokuva ilmestyi vuonna 2012.


title: K-11 (elokuva)

text:
Elokuva käsittelee erilaisten miesten elämää, jotka elävät vankilaelämää. Kyseinen vankila sisältää pääasiassa ihmisiä, jotka saattavat olla vaaraksi muille tai itsellensä. Elokuvassa esiintyy muun muassa transsukupuolisuutta ja homoseksuaalisuutta.
Elokuvan ohjaa Kristen Stewartin äiti Jules Mann-Stewart.


title: K-11 (elokuva)

text: Portia Doubleday näyttelee vankilamiestä nimeltä Butterfly. Nikki Reedin oli tarkoitus näytellä vankilamiestä nimeltä Mousey, mutta huhtikuussa 2010 Reed kertoi, ettei aiokaan näytellä elokuvassa. Hän ei kerro syytä päätökselleen. Elokuvassa nähdään myös Jason Mewes.


title: K-11 (elokuva)

text: Ennen päätöstään, ettei aio näytellä elokuvassa, Nikki Reed kertoi roolistaan elokuvassa seuraavalla tavalla MTV:n haastattelussa:


title: Jevgeni Nikitin

text: Jevgeni Nikitin () on venäläinen bassobaritoni. Hän valmistui vuonna 1997 Pietarin Rimski-Korsakovin valtionkonservatoriosta Bulat Minžilkijevin luokalta. Hänet kutsuttiin Mariinski-teatteriin jo opiskeluaikana. Hän on esiintynyt useissa maissa. Vierailijana Metropolitan-oopperassa hän on tulkinnut Collinen ("La bohème"), Pognerin ("Nürnbergin mestarilaulajat") ja vangin ("Vanki", Dallapiccola) roolit.


title: Jevgeni Nikitin

text: Nikitin on esiintynyt muun muassa Philipsin "Boris Godunov"- (1997) ja "Semjon Kotko" -levytyksillä (2000). "Semjon Kotkon" levytyksellä hän tulkitsi Remenjukin roolin.


title: Kevytmielinen äitini

text: Kevytmielinen äitini (engl. "Mother Wore Tights") on Walter Langin ohjaama yhdysvaltalainen musikaalielokuva vuodelta 1947, jonka päätähtinä ovat Betty Grable ja Dan Dailey. Sivuosissa ovat muiden muassa Mona Freeman, Connie Marshall ja Robert Arthur. Lamar Trotti laati käsikirjoituksen Miriam Youngin kirjan pohjalta ja myös tuotti elokuvan. "Kevytmielinen äitini" on värillinen (Technicolor), ja pituudeltaan 107 minuuttia, eli tunti ja 47 minuuttia. 20th Century Fox -yhtiö tuotti elokuvan.


title: Kevytmielinen äitini

text: "Kevytmielinen äitini" oli ehdokkaana vuonna 1948 kolmen Oscar-palkinnon saajaksi, joista elokuva voitti yhden, parhaan musiikin Oscar-palkinnon. "Kevytmielinen äitini" on ensimmäinen neljästä Grablen ja Daileyn yhteistyöstä.


title: Kevytmielinen äitini

text: "Kevytmielinen äitini" on Grablen suosituimpia ja lippuluukuilla Grablen uran rahallisesti menestynein elokuva ja siitä tuli yksi suurimmista vuoden 1947 kassamagneeteista; yli 5 250 000 dollarin lipputulot Yhdysvalloissa.


title: Kevytmielinen äitini

text:
"Kevytmielinen äitini" sijoittuu 1900-luvun alkuun, jossa Betty Grablen näyttelemä Myrtle McKinley liittyy kuoroon vaudevilleteatteriin, vaikka hänen oli aluksi pitänyt mennä liiketoimintayliopistoon San Franciscoon. Siellä hän tapaa Dan Daileyn näyttelemän Frank Burtin, jonka kanssa Myrtle muodostaa parivaljakon. Jossain vaiheessa Myrtle jättää tämän, mutta palaa takaisin, kun hän huomaa, että on menestyksetön ilman häntä. Aviopuolisoina he käyvät kiertueilla siihen asti kun Myrtle tulee raskaaksi. Myrtle vetäytyy esiintymisestä kun taas Frank jatkaa. Myrtle synnyttää heille tytön, jolle hän antaa nimeksi Iris, ja kolme vuotta myöhemmin Myrtle saa toisen tyttären, Miriamin "Mikie". Myrtle palaa esiintymään Frankin kanssa, kun tämän edellinen kumppani lähti näyttelemään elokuviin. Iris ja Mikie jäävät isoäidin luokse ja ikävöivät vanhempiaan, joita he näkevät vain silloin tällöin. Eräänä jouluna isoäiti lähettää tytöt Bostoniin vanhempiensa luokse. Lasten varttuessa, Iris tapaa myöhemmin Bob Clarkmanin, joka tulee seurapiiriperheestä. Myöhemmin Iriksestä tulee kunniakas opiskelija musiikkikoulussa ja hänen loppututkinnon suorittamisen jälkeisessä seremoniassa, johon otti osaa Frank, Myrtle ja Mikie, hän esitti yhden lauluista. Iris lopulta menee naimisiin Bobin kanssa ja menee showbisnekseen seuraten vanhempiensa jalanjälkiä. Mikie myös menee naimisiin ja joka sunnuntai hän ottaa lapsensa mukaan vierailemaan heidän isovanhemmillaan.
Grable oli raskaana elokuvan kuvauksien aikana.


title: Kevytmielinen äitini

text: Betty Grablen ja Dan Daileyn "(Rolling Down Bowling Green) On a Little Two-Seat Tandem" (sävellys Josef Myrow, sanoittaja Mack Gordon) koko esitys leikattiin elokuvasta. Jäljelle jäänyt on osittaista laulu-ja-tanssi uusintaa lähellä elokuvan loppua.


title: Kevytmielinen äitini

text: Betty Grable on kertonut, että tämä on hänen suosikkinsa elokuvistaan.


title: Kevytmielinen äitini

text: 20th Century Fox halusi joko James Cagneyn tai Fred Astairen näyttelemään laulaja-tanssijan, Frank Burtin roolin. Epäonnistuneiden neuvottelujen jälkeen Astairen kanssa, Grable pyysi John Paynea, joka ennestään näytteli Grablen kanssa elokuvissa "College Swing" (1938), "Kadun sävelmä" (1940), "Röyhkeä ja rakastunut" (1942), "Rosita tanssii ja hymyilee" (1942) ja "Dolly-sisarukset" (1945). Frank Burtin roolin sai loppujen lopuksi Dan Dailey.


title: Viherposkiaratti

text: Viherposkiaratti ("Pyrrhura molinae") eli aiemmalta nimeltään siniposkiaratti on eteläamerikkalainen papukaija. Sen elinympäristö käsittää Bolivian, Brasilian länsiosia ja Argentiinan pohjoisosia. Lajin holotyypin kuvailivat François Victor Masséna ja Charles de Souancé Boliviasta 1854.


title: Sinirinta-aratti

text: Sinirinta-aratti ("Pyrrhura cruentata") on Brasilian kotoperäinen papukaija. Se elää Itä-Brasiliassa Bahiasta Rio de Janeiroon. Lajin holotyypin kuvaili Maximilian zu Wied-Neuwied Rio de Janeirosta 1820.


title: The Modern Jazz Quartet

text: Modern Jazz Quartet oli yhdysvaltalainen bebop- ja cool jazz-yhtye. Yhtyeen perustivat vuonna 1952 pianisti John Lewis, vibrafonisti Milt Jackson, basisti Percy Heath ja rumpali Kenny Clarke. Lewis, Jackson ja Clarke olivat soittaneet aiemmin yhdessä Dizzy Gillespien taustalla. Modern Jazz Quartet hajosi vuonna 1974 Jacksonin erottua. Yhtye palasi yhteen vuonna 1981, esiintyen ja levyttäen aina vuoteen 1993 saakka.


title: Tepuiaratti

text: Tepuiaratti ("Pyrrhura egregia") on eteläamerikkalainen papukaija. Sen elinympäristöä on Etelä- ja Kaakkois-Venezuela, Lounais-Guyana ja Brasilian koilliskolkka. Lajin holotyypin kuvaili Philip Lutley Sclater mahdollisesti Demerarasta Guyanasta 1881.


title: Täpläsuomuaratti

text: Täpläsuomuaratti ("Pyrrhura picta") on eteläamerikkalainen papukaija. Sen elinympäristö ulottuu Kolumbian ja Venezuelan rajoilta Brasilian pohjois- ja keskiosiin, Ecuadorin kaakkoisosaan, Peruun sekä Pohjois-Boliviaan. Lajin holotyypin kuvaili Philipp Ludwig Statius Müller Cayennesta 1776.


title: Anna Moffo

text: Anna Moffo (27. kesäkuuta 1932 Wayne, Pennsylvania, Yhdysvallat – 9. maaliskuuta 2006 New York, New York, Yhdysvallat) oli yhdysvaltalainen sopraano. Hänen tuloroolinsa Metropolitan-oopperassa oli Violetan rooli oopperassa "La Traviata".


title: Anna Moffo

text: Moffo oli kiinnitettynä New Yorkin Metropolitaniin seitsemäntoista kauden ajan vuodesta 1959 lukien. Moffolla oli Italiassa viikoittainen suosittu televisio-ohjelma "Anna Moffo Show" vuosina 1960–1973.


title: Anna Moffo

text: Hän sairasti rintasyöpää mutta kuoli aivoinfarktiin New Yorkissa maaliskuussa 2006.


title: Valkorinta-aratti

text: Valkorinta-aratti ("Pyrrhura albipectus") on Kaakkois-Ecuadorissa elävä papukaija. Lajin holotyypin kuvaili Frank Chapman Zamorasta Lojasta Ecuadorista 1914.


title: Venezuelanaratti

text: Venezuelanaratti ("Pyrrhura hoematotis") on venezuelalainen papukaija. Siitä tunnetaan kaksi alalajia, joista nimialalaji "hoematotis" elää Pohjois-Venezuelassa ja "immarginata" Luoteis-Venezuelassa. Lajin holotyypin kuvaili Charles de Souancé 1857.


title: Chilenaratti

text: Chilenaratti ("Enicognathus leptorhynchus") on Chilen keskiosissa elävä papukaija. Lajin holotyypin kuvaili Phillip Parker King Chiloésta 1831.


title: Aristoteles-kommentaarit

text: Aristoteles-kommentaareilla tarkoitetaan kaikkia niitä erityisesti antiikin ja keskiajan aikana kirjoitettuja teoksia, joiden tarkoituksena on Aristoteleen teosten selittäminen ja selventäminen. Aristoteleen oppilaat olivat ensimmäisiä, jotka kirjoittivat kommentaareja tämän teoksista. Myöhempi peripateettinen koulukunta jatkoi tätä perinnettä läpi hellenistisen ja roomalaisen ajan. Myöhäisantiikin aikana erityisesti uusplatonilaiset filosofit kirjoittivat lukuisia kommentaareja Aristoteleen teoksista pyrkiessään yhdistämään aristoteelisen ajattelun platonismiin. Vaikka antiikin aikaisia kommentaareja pidetään usein hyödyllisimpinä, kommentaareja kirjoitettiin edelleen myös keskiajalla; niitä tuottivat sekä kristityt oppineet Bysantin valtakunnassa, että monet islamilaiset filosofit ja läntisen maailman skolastikot, jotka olivat saaneet Aristoteleen teokset hengenperintönä.


title: Aristoteles-kommentaarit

text: Aristoteleen oppilaat kommentoivat hänen teoksiaan, usein tarkoituksenaan laajentaa hänen töitään. Esimerkiksi Theofrastos löysi uusia syllogismikuvioita Aristoteleen keksimien lisäksi, sekä esitti hypoteettisten syllogismien säännöt uudella tarkkuudella. Hän myös keräsi paljon uutta eläinopillista ja luonnontieteellistä aineistoa. Theofrastos oli usein eri mieltä opettajansa kanssa. Varhaisiin kommentaattoreihin kuuluu myös muun muassa Fanias Eresoslainen.


title: Aristoteles-kommentaarit

text: Varhaiselta Rooman valtakunnan ajalta tunnetaan joitakin merkittäviä peripateetikkoja. Nikolaos Damaskoslainen kirjoitti useita tutkielmia Aristoteleen filosofiasta. Myös Aleksandros Aigailainen kirjoitti kommentaareja Aristoteleen teoksiin. Varhaisimmat säilyneet kommentaarit ovat Adrastos Afrodisiaslaisen ja Aspasioksen 100-luvulla kirjoittamia. Aleksanteri Afrodisiaslaista (n. 200) pidettiin myöhempien aristoteelikkojen parissa usein parhaana kommentaattorina, sekä kreikaksi ja latinaksi kirjoittaneiden että muslimien parissa. Häneltä on säilynyt useita teoksia, muun muassa tutkielma "Kohtalosta", jossa hän tukee ajatusta jumalallisesta kaitselmuksesta.


title: Aristoteles-kommentaarit

text: Monet uusplatonilaiset ottivat tehtäväkseen Aristoteleen teosten selittämisen ja havainnollistamisen, erityisesti dialektiikan alalla, jota Platon ei ollut käsitellyt täydellisesti. Porfyrios (200-luku) kirjoitti Aristoteleen teokseen "Kategoriat" kommentaarin nimeltä "Isagoge". Sitä pidettiin niin hyvänä Aristoteleen teoksen täydentäjänä, että se liitettiin yleensä tutkielman alkuun. Porfyrios pyrki osoittamaan, että Platonin ja Aristoteleen opetukset olivat sopusoinnussa keskenään, erityisesti Aristoteleen kategoriaopin ja Platonin ideaopin suhteen. Porfyrioksen oppilas Iamblikhos jatkoi työtä Platonin ja Aristoteleen ajatusten saattamiseksi yhteen. Iamblikhoksen oppilas Deksippos kirjoitti teoksen "Vastine Plotinoksen vastaväitteille Aristoteleen Kategorioita vastaan", joka on säilynyt nykyaikaan. Konstantinopolissa opettanut Themistios (300-luku) teki parafraaseja useista Aristoteleen teoksista, muun muassa teoksista "Toinen analytiikka", "Fysiikka" ja "Sielusta".


title: Aristoteles-kommentaarit

text: 400-luvulla Ammonios Hermias esitti, että Platon ja Aristoteles olivat yhtä mieltä siitä, että kaikkeus oli ikuinen ja sillä ei näin ollut alkua, mutta että jumala oli kaikkeuden muotoilija. Aleksandrialainen Olympiodoros kirjoitti kommentaareja Aristoteleen teoksista "Meteorologia" ja "Kategoriat". Simplikios (500-luku) kirjoitti laajoja kommentaareja Aristoteleen teoksista, ja pyrki monien muiden uusplatonilaisten tapaan saattamaan sopusointuun pythagoralaisten, elealaisten, platonilaisten, stoalaisten ja Aristoteleen ajatuksia. Hän puolusti myös Aristoteleen oppia kaikkeuden ikuisuudesta.


title: Aristoteles-kommentaarit

text: 500-luvulla Boëthius kirjoitti kommentaareja Aristoteleen logiikan alan teoksista eli "Organonista". Näistä tuli pitkäksi ajaksi ainoita latinankielisiä Aristoteles-kommentaareja, joita lännessä oli saatavana. Boethiuksen aikomuksena oli kääntää kaikki Platonin ja Aristoteleen teokset latinaksi ja osoittaa samalla heidän olleen samaa mieltä kaikissa suurissa kysymyksissä. Tämä suurellinen suunnitelma ei koskaan toteutunut. Toiset pyrkivät selvittämään niitä sekaannuksia, joita tällaiset pyrkimykset olivat saaneet aikaan. Muun muassa Johannes Filoponos katsoi, että Porfyrios ja Proklos olivat ymmärtäneet Aristoteleen kokonaan väärin tuomalla hänen oppinsa osaksi uusplatonismia, tai pyrkimällä saattamaan hänen ajatuksensa yhteensopiviksi ideaopin kanssa. Hän tarjosi tilalle kristillistä tulkintaa Aristoteleen teoksista. Toiset puolestaan kirjoittivat tiivistelmiä, koosteita ja yhteenvetoja, ja pyrkivät näin saattamaan Aristoteleen teokset yksinkertaisempaan ja säännöllisempään muotoon. Muun muassa Johannes Damaskolainen (700-luku) kirjoitti yhteenvetoja Aristoteleen teoksista ja toi tämän opiskelun osaksi teologista koulutusta.


title: Aristoteles-kommentaarit

text: 800-luvulla islamilaisen filosofian platonistisen koulukunnan edustaja Thabit ibn Qurra käänsi Aristoteleen ja hänen kommentaattoriensa teokset arabiaksi. Islamilaiset oppineet tutkivat Aristoteleen teoksia, erityisesti hänen "Metafysiikkaansa", "Fysiikkaansa" sekä loogisia teoksiaan, laajalti. He kirjoittivat aiheesta lukuisia kommentaareja ja kehittivät muun muassa teosten abstraktia loogista elementtiä edelleen. Näistä kommentaareista monet ovat säilyneet nykyaikaan.


title: Aristoteles-kommentaarit

text: Muun muassa Al-Kindi kirjoitti teoksen aristoteelisesta logiikasta. Al-Farabi (900-luku) kirjoitti myös kommentaareja "Organonista". Myöhempiä kommentaattoreita olivat Avicenna (n. 980-1037), Al-Ghazali (1058–1111) ja Averroes (1126–1198). Myös länsimaalaiset skolastikot käyttivät heidän kommentaarejaan laajalti 1100- ja 1200-luvuilla. Averroes oli erityisen tunnustettu Aristoteleen kommentoijana, ja lännessä häntä kutsuttiin usein vain nimellä "Kommentaattori". Hän kirjoitti usein useampia kommentaareja samasta teoksesta; häneltä tunnetaan kaiken kaikkiaan 38 kommentaaria. Vaikka hänen teoksillaan oli vain pieni vaikutus islamilaisessa maailmassa, niillä oli suuri vaikutus länsimaiseen filosofiaan ja teologiaan.


title: Aristoteles-kommentaarit

text: Aristoteelisten kommentaarien perinne jatkui myös Bysantin valtakunnassa. 1100-luvulla Anna Komnena kokosi joukon oppineita, joihin kuuluivat muun muassa kommentaattorit Mikael Efesoslainen ja Eustratios Nikaialainen. Nikeforos Blemmydes kirjoitti logiikan ja fysiikan alan tiivistelmiä keisari Johannes III Dukaksen käyttöön. Georgios Pakhymeres kirjoitti tiivistelmän Aristoteleen filosofiasta sekä koosteen tämän logiikasta. Theodoros Metokhites, joka tunnettiin aikanaan hienostuneisuudestaan ja oppineisuudestaan, kirjoitti parafraasit muun muassa Aristoteleen teoksista "Fysiikka", "Sielusta" ja "Taivaasta". Samaan aikaan kommentaareja ja parafraaseja kirjoitti myös Sofonias.


title: Aristoteles-kommentaarit

text: Länsi-Euroopan skolastinen filosofia sai kokonaan uuden muodon, kun Aristoteleen teokset tulivat laajalti saataville ensin arabian kielestä tehtyinä kommentaarien ja teosten itsensä käännöksinä, ja myöhemmin suoraan kreikankielisestä alkutekstistä ja kreikankielisten kommentaattorien teoksista tehtyinä käännöksinä. Tunnettuihin kääntäjiin kuuluu Vilhelm Moerbekelainen. Muun muassa Albert Suuri, Tuomas Akvinolainen ja Vilhelm Occamilainen kirjoittivat merkittäviä filosofisia teoksia Aristoteleen teosten kommentaarin muodossa.


title: Etelänaratti

text: Etelänaratti ("Enicognathus ferrugineus") on eteläamerikkalainen papukaija. Sen elinympäristö käsittää Chilen ja Argentiinan eteläisimmät osat Tulimaahan saakka, ja se on kaikkein eteläisin papukaijalaji. Lajista tunnetaan kaksi alalajia, joista nimialalaji "ferrugineus" on eteläisempi ja "minor" pohjoisempi. Sen holotyypin kuvaili Philipp Ludwig Statius Müller Magalhãesinsalmelta 1776.


title: Peter Adolf Hall

text: Peter Adolf Hall (1739, Borås – 1793, Liège) oli ruotsalainen miniatyyritaiteilija. Hall työskenteli pääasiassa Pariisissa. Hänet tunnetaan parhaiten norsunluulle maalatuista miniatyyrimuotokuvistaan. Hall oli Ranskan taideakatemian jäsen.


title: Andienaratti

text: Andienaratti ("Bolborhynchus orbygnesius") on eteläamerikkalainen papukaija, joka elää Perun ja Pohjois-Bolivian ylängöillä. Sen holotyypin kuvaili Charles de Souancé Yungasista Boliviasta 1856.


title: Raita-aratti

text: Raita-aratti ("Bolborhynchus lineola") on vuoriarattien sukuun kuuluva amerikkalainen papukaijalaji, jonka esiintymisalue ulottuu Etelä-Meksikosta Keski- ja Etelä-Peruun. Lajista tunnetaan kaksi alalajia, "lineola" ja "tigrinus", joista "lineola" elää Keski-Amerikassa. Lajin holotyypin kuvaili John Cassin Veracruzista Meksikosta vuonna 1853.


title: Tolimanaratti

text: Tolimanaratti ("Bolborhynchus ferrugineifrons") on Kolumbian kotoperäinen papukaija, joka elää Andeilla. Sen holotyypin kuvaili George Newbold Lawrence Bogotásta 1880.


title: Alden (Kalifornia)

text: Alden (Aiemmin North Temescal) on aavekaupunki Alamedan piirikunnassa Kaliforniassa. Se sijaitsee 3,2 kilometrin päässä piirikunann pääkaupungista Oaklandista. Kaupunkiin avattiin postitoimisto vuonna 1877 ja lopetettiin 1908. Nimi vaihdettiin vuonna 1899 Aldeniksi.


title: Albany (Kalifornia)

text: Albany (aiemmin Ocean View) on kaupunki Alamedan piirikunnassa Kaliforniassa Yhdysvalloissa. Vuoden 2010 väestönlaskennan mukaan kaupungissa asui 16 447 ihmistä. Kaupungin asukastiheys oli tuolloin 3 731,8 asukasta neliökilometrillä. Albanyn pinta-ala on 14,1 km², josta vettä on 9,7 km².


title: Jouko Salakka

text: Jouko Lauri Elias Salakka (s. 10. elokuuta 1951 Somerniemi) on suomalainen toimitusjohtaja ja entinen pikaluistelija.


title: Jouko Salakka

text: Salakka edusti Suomea Sapporon 1972 talviolympialaisissa, joissa hän sijoittui 1 500 metrillä 17:nneksi, 5 000 metrillä 18:nneksi, 10 000 metrillä 19:nneksi ja 500 metrillä 27:nneksi. Yleisluistelijoiden MM-kilpailuihin hän osallistui seitsemän kertaa ja EM-kilpailuihin kuusi kertaa. Vuoden 1972 EM-kilpailuissa hän sijoittui yhteispisteissä 15:nneksi.


title: Jouko Salakka

text: Salakka edusti seuratasolla Helsingin Luistinkiitäjiä. Hän voitti sprinttereiden Suomen-mestaruuden vuonna 1973 ja yleisluistelijoiden Suomen-mestaruuden vuonna 1974. Hän paransi vuosina 1972–1978 Suomen-ennätyksiä viidesti.


title: Jouko Salakka

text: Salakka sai teollisuusneuvoksen arvonimen vuonna 2007. Hän on toiminut muun muassa Topman Oy:n, vaatetehdas Tiklaksen, Espe Oy:n, Espe Group Oy:n ja Finlaysonin toimitusjohtajana.


title: Uwe Tellkamp

text: Uwe Tellkamp (s. 28. lokakuuta 1968 Dresden, Saksan demokraattinen tasavalta) on saksalainen kirjailija ja lääkäri. Hän toimi lääkärinä vuoteen 2004. DDR:n aikaan hänen lääkärinopintonsa keskeytyivät, kun hän joutui vankilaan kieltäydyttyään poistumasta mielenosoituksesta lokakuussa 1989.


title: Uwe Tellkamp

text: Tellkampille myönnettiin vuonna 2008 Deutscher Buchpreis romaanista "Der Turm", joka kuvaa elämää 1980-luvun DDR:ssä.


title: Uwe Tellkamp

text: Tellkampin on epäilty plagioineen muiden kirjailijoiden teoksia. Kyseiset teokset ovat Jens Wonnebergerin teos "Die letzten Mohikaner" ja Stefan Wachtelin teos "Delikt". Asia tuli julki joulukuussa 2009.